Roobab Dabeylo wata oo kusoo wajahanyihiin Soomaaliya | Keydmedia\nRoobab Dabeylo wata oo kusoo wajahanyihiin Soomaaliya\nHeer cabbirka Webiga Shabeelle ee uu hadda marayo ayaa saameeyay isu socodka gaadiidka iyo dhaqdhaqaaqa ganacsiga ee Magaalada Jowhar ee Gobalka Shabeellada dhex.\nMUQDISHO, Soomaaliya - Roobab xooggan ayey saadaasha toddobada maalmood ee soo socda tilmaamaysaa in ay ka da’idoonaan qeybo ka mid ah Goballada Koofureed iyo kuwa Woqooyi ee dalka Soomaaliya.\nSidoo kale, Roobabka ka da’aya buuralayda Itoobiya ayaa laga cabsi qabaa in ay sabab u noqdaan sare u kaca heerka Webiga Shabeelle iyo Jubba taasi oo ay ka dhalan karto fatahaado ka dhaca Magaalooyinka ku hareereysan Webiga sida Jowhar iyo Baladweyne.\nDegmada Afgooye oo ay dhawaan saameeyeen roobabkii xagaaga ee aan horey uga dignay ayaa waxaa laga cabsi qabaa in ay mar labaad saameyn ku yeeshaan roobabka la filayo in ay da’aan toddobada cisho ee soo socta, iyadoo wabigu horey u buuxay.\nMowjadaha iyo Hirarka Badda: 7-12 Bisha Ogosto waxaa la saadaalinayaa in Mowjadaha Badda ay sara u kacayaan taas oo sababi karta in ay wax yeelo naf iyo maalba leh u gaysato dadka ku shaqeysta doonyaha yaryar iyo dadka dalxiiska u aada xeebaha, sidoo kale waxay waxyeelo u geysan kartaa dadka ku nool nawaaxiga badda.\nDabeylaha Xagaaga xaalada dabeysha ayaa markasta is badbadaleysa sidaas darteed waxaa laga cabsi qabaa in maalmaha soo socda ay sara u kac ku yimaado Xawaare-socodka dabeysha.\nXarunta Qaran ee Ka digista Halis-wadareedka (NMHEWC) waxay si gaar ah uga digeeysaa dhammaan bulshooyinka kala duwan sida; dadka ku nool hareeraha Wabiyada Shabeelle iyo Jubba, kaluumeeysatada iyo dadka ku dhaqan degaannada dhaca Xeebaha in ay ka digtoonaadaan khataraha ku soo wajahan.\nWasaaradda Gargaarka iyo Maareynta Musiibooyinka (WG&MM) waxey ugu baaqeysaa dhamaan maamulladda deegaanaddaas kor ku xusan iyo dhammaan hey’adaha gargaarka ee ka hawlgala deegaannadaas in ay u diyaar garoobaan xaaladdan soo cusboonaatay, ayna taageero u muujiyaan bulshada ku dhaqan xeebaha iyo deeganada barriga ah.\nXarunta waxey si dhaw ula socotaa is badalka xaaladaha , waxeyna idiin soo gudbineysaa waxa soo kordha iyo sida ay isubaddesho xaaladda.\n0 Comments Topics: roobabka muqdisho\nDowladda Soomaaliya oo fariin Deg Deg ah soo saartey\nWarar 20 July 2020 20:33\nXamsa Saciid Xamsa, oo ah Wasiirka Gargaarka iyo Maareynta Musiibooyinka Soomaaliya ayaa sheegay in la joogo waqtigii uu muuqan lahaa doorka Hay’adaha Gargaarka Caalamiga.\nCarruur ku dhimatay fatahaad uu sameeyay Webiga Shabeelle\nWarar 19 July 2020 12:20\nMid kamid ah Wadooyinka galo Garoonka Aadan Cadde oo Nadaafad darro u xirmay\nWarar 19 July 2020 10:58\nQoysas laga soo bad baadiyay Roobab ka da’ay Muqdisho\nWarar 13 July 2020 8:01


Madaxweynaha Soomaaliya oo markii ugu horeysay ka hadlay arrimaha doorashooyinka la filayo inay dhowaan dalka ka dhacaan | Allshabelle.com\nMadaxweynaha Soomaaliya oo markii ugu horeysay ka hadlay arrimaha doorashooyinka la filayo inay dhowaan dalka ka dhacaan\tAdded by wadani on August 18, 2012.Saved under WARAR, WARBIXINO\tMadaxweynaha Dowladda KMG ah ee xilligeedu dhammaaday Shariif Sheekh Axmed ayaa markii ugu horeysay ka hadlay arrimaha doorashooyinka la filayo inay dhowaan dalka ka dhacaan, doorashooyinkaasi oo lagu dooranayo shaqsiga Madaxweynaha ka noqonaya Dowladda cusub ee Soomaaliya.\nUgu horeyntii waxa uu sheegay Madaxweyne Shariif Shariif natiijada ka soo baxda doorashada dhowaan dalka ka dhaceysa ee lagu dooranayo Madaxweynaha Soomaaliya, isagoona sheegay inuu ku qancayo natiijada ka soo baxda doorashadaasi uuna diyaar u yahay haddii laga guuleysto inuu xilka isaga degayo.\n“Waxaan aqbalayaa natiijada ka soo baxda doorashada, haddii la iga guuleystana xilka waan ka degayaa” ayuu yiri Madaxweyne Shariif oo intaasi raaciyay inay jiraan caqabado yar yar oo xilliyada qaarkood ka imaanaya horay u socodka nabadda Soomaaliya, gaar ahaan dhinacyada guddiga xalinta khilaafaadka iyo guddiga xulinta Baarlamaanka cusub.\nMadaxweynaha Dowladda wakhtigeedu dhammaaday Shariif Sheekh Axmed oo u waramayay wakaaladda wararka Reuters ayaa sheegay in horay uu u ahaa hoggaamiyihii Midowga maxkamadaha Islaamiga ah ee xilka ka qabtay sanadkii 2009-ka, wuxuuna ku celceliyay inuu xilka Madaxweynaha isaga degayo haddii laga adkaado.\nDhinaca kale Madaxweyne Shariif ayaa ka hadlay warbixinta QM ee ku eedeyneysa madaxda Dowladda inay lunsadeen hantida Qaranka, wuxuuna ku tilmaamay warbixintaasi inay tahay mid been abuur ah oo ay ka dambeeyaan kooxo aan dooneynin inay Soomaaliya ka baxdo marxaladda adag oo ay ku jirto.


Qiimaha hubka oo sare uga kacay magaalada Muqdisho iyo sababta ka dambeysa - Caasimada Online\nHome Warar Qiimaha hubka oo sare uga kacay magaalada Muqdisho iyo sababta ka dambeysa\nQiimaha hubka oo sare uga kacay magaalada Muqdisho iyo sababta ka dambeysa\nMuqdisho (Caasimada Online) – Qiimaha kala iibsiga hubka ayaa sare u kac xoog leh laga dareemay gudaha magaalada Muqdisho, waxaa kale oo kordhay dhaqdhaqaaqa dalaallada hubka, iibka, kala wareejinta iyo arrimaha la xiriira.\nXog uruurin laga sameeyey suuqyada hubka ee Muqdisho waxaa ku cad in qoryaha qaar uu qiimahoodu kordhay 100% sideeddii bil ee ugu dambeysay, taasi oo muujineysa sida dhaqdhaqaaqu yahay.\nMid ka mid ah kuwa hubka iibiya oo magaciisa C. M. aan kusoo koobeyno sababo amni waxaa uu leeyahay “Waxaa batay qoryaha la iibsanayo, siyaasiyiin iyo dad caadiya waa naga iibsadaan, diyaar-garow ayaa jira, ma ogin”. Mar aan weydiinay goorta ay qiimaha kordheen “April markii dagaalka dhacay kadib waaye” ayuu kusoo gabagabeeyey.\nGanacsatada hubka ayaa sheegaya in uu jiro hub uruursi xooggan, uuna kala badan yahay dalabka iyo hubka suuqa yaalla iyaga oo intii raaciyey in aaney tan oo kale dhicin wixii ka dambeeyey 2009-kii.\nAK47 nooca Kuuriyanka halkii uu ka ahaa $800 hadda suuqa waxaa uu ka joogaa $1,100\nAK47 nooca Qarshoole halkii uu ahaa $1,000 hadda waxaa qiimahiisa gaaray ilaa $1,700\nQoriga BKM waxaa uu qiimahiisu ahaa $9, 000 hadda waxaa uu suuqa ka joogaa $13,000\nQoriga Dhashiike Dabamalaay halkii uu ka ahaa $8,000 waxaa uu hadda marayaa qiimahiisu ilaa $17,000\nQoriga Dhashiike Dabool yare oo qiimahiisu ahaa $8,000 hadda waxaa uu gaaray ilaa $15,000\nQoriga Sabanka halkii uu qiimahiisu ahaa $1,000, waxaa uu hadda gaaray ilaa $1,600\nBastoolada Dhabancas halkii qiimaheedu ka ahaa $1,800 hadda waxaa ay gaartay ilaa $2,500\nBastoolada Biljim-ta oo qiima ahaan horay u joogtay $1,800 hadda waxaa ay joogtaa $2,500\nBasoolada Tetega oo markii hore lagu iibin jiray $700 iminka waxaa uu qiimaheedu gaaray ilaa $1,200\nDhanka rasaasta: Rasaasta AK47 xabaddii aheyd $1.2$ waxay gaartay $1.5, Rasaasta BKM oo la iibin jiray $1 waxay hadda joogtaa $1.5, Rasaasta Shashike oo halkii Sanduuq ahaa $150 hadda waa $250, Rasaata Suugga oo halki xabo horay u ahaa $10 iminka waxaa uu gaaray $20 halka Raasta RBJ ama Sabanka oo $90 ahaa uu marayo ilaa $180.\nDalka waxaa ka socota doorasho guud, oo ah tii ugu musuqa badneyd tan iyo 1969-kii, iyada oo kuraasta loo xerayo dad gaar ah, la badalayo odeyaashii saxiixayaasha ahaa, la qortay qaar cusub, beelaha qaar la dhacay, lana diiday tartan hufan oo musharaxiinta beelaha ah, taasi oo horseedi karta cabsi laga qabo qalalaaso iyo in dagaallo sokeeye ay dib u qarxaan.


Faah faahin: Imtixaanaadka Shahaadiga ee dalka ka bilowday | Dhacdo\nFaah faahin: Imtixaanaadka Shahaadiga ee dalka ka bilowday\nRa’iisal Wasaare Kuxigeenka Dalka, Mahdi Maxamed Guuleed (Khadar) ayaa maanta si rasmi ah u daahfuray Imtixaanaadka Shahaadiga ee Dugsiga Sare, sanad dugsiyeedka 2020-2021 oo sanadkan ay gelayso 42 kun oo arday.\nRa’iisal Wasaare Kuxigeenka ayaa ardayda Dugsiyada Sare u rajeeyay inuu guul ugu soo dhammaado imtixaanka.\nSidoo kale Wasiirka Waxbarashada Somaliya, Cabdullaahi Abuukar Xaaji ayaa sheegay in imtixaanka Dugsiyada Sare ee maanta ka bilowday dalka lagu geli doono 121 goobood, marka laga soo bilaabo Gaalkacyo.\nMaamulada Jubbaland, Koonfur Galbeed, Hirshabelle, Galmudug iyo Gobolka Banaadir ayaa qayb ka ah Imtixaanaadka Shahaadiga ee Dugsiga Sare, ee qaadeyso Dowladda Federaalka, waana sanadkii ugu horeeyay oo lagu gelayo manhajka ay Dowladda Federaalka soo saartay.\nPuntland ayaa si gaara u maamulata imtixaanaadkeeda, iyadoo aanay qayb ka ahayn imtixaanaadka ay qaaddo Dowladda Federaalka.\n121 goobood ee imtixaanka lagu gelayo 77 ka mida waxay ku yaallaan Gobolka Banaadir, waana halka ugu badan ee ardayda badankooda ka imaanayaan, imtixaankana ay ku gelayaan.\nCiidamada Booliska ayaa ku sugan oo sugaya ammaanka goobaha imtixaanaadka lagu qaadayo, si jewi nabdoon ugu soo dhammaadaan imtixaanaadka maalmaha ay socdaan.\nSi kastaba ha-ahaatee imtixaankan ayaa noqonaya kiisii 7aad oo xiriir ah oo Dowladda Federaalka ay qaadeyso, sanadkanse waxa uu kuwii hore kaga duwan yahay, iyadoo uu noqonaya markii ugu horeysay oo ardayda ay imtixaanaadka ku gelayaan manhajka guud ee ay Dowladda Federaalka dejisay.\nDowlad Goboleedyada oo baaq wadajira ka soo saaray xaaladda dalka\nMadaxweyne-yaasha Dowlad Goboleedyada ayaa xalay khadka teleefanka uga wadahadlay xaaladda amni iyo midda siyaasadeed ee dalka. Madaxweyne-yaasha Puntland, Galmudug,...\nRooble oo war ka soo saaray shaqo joojintii Madaxweynaha\nTaliska Booliska oo dafiray in Ciidamada Dowladda ku dagaalameen Muqdisho\nWararkii ugu dambeeyay dagaalka Degmada Hodan ee Gobolka Banaadir\nSomaliland oo qaylo dhaan ka muujisay mowjadda 3aad ee COVID-19\nDr. Dufle oo doorashada Aqalka Sare ku garaacay Danjire Tarsan


Obama oo booqanaya dalka uu asal ahaan kasoo jeedo – Mareeg.com somalia, World News and Opinion.\nObama oo booqanaya dalka uu asal ahaan kasoo jeedo\nA warsame 31 March 2015 31 March 2015\nMareeg.com: Madaxweynaha Mareyanka Barack Obama ayaa bisha July (Luulyo) ee soo socoto booqan doona dalka Kenya oo ah dalka uu asal ahaan kasoo jeedo.\nSida uu sheegay danjiraha Mareykanka u fadhiya Kenya, ee lagu magacaabo Robert Godec, madaxweyne Barack Obama ayaa ka qeybgali doono kulan madaxeedka Global Entrepreneurship ee dalka sub-Saharan Africa ee lagu qaban doono magaalada Nairobi, 24-26-ka bisha July ee 2015.\nMadaxweyne Obama ayaa la sheegay inuu kulan la yeelan doono madaxweynaha Kenya, Uhuru Kenyatta.\nBooqashadan ayaa noqon doonto tii ugu horeysay ee uu ku tago dalka Kenya tan iyo markii loo doortay madaxweynaha Maraykanka sanadkii 2008.\nBarack Obama ayaa booqday Kenya sanadkii 2006 isagoo ah senator hase yeeshee waxa uu ka baaqsaday in uu booqdo sanadkii 2013 xilli uu qaarada Afrika booqasho ku marayay, isagoo markaas tegay dalka Tanzania oo Kenya deris la ah.\nHussein Obama oo dhalay madaxwyene Barack ayaa ka tegay dalkiisa Kenya, wuxuuna u haajiray Mareykanka, halkaasoo uu ku geeriyooday, taasoo wiilkiisa oo ay dhashay hooyo Mareykan ah ka dhigtay muwaadin Mareykan ah.\nUganda: Haweeney dacwad ku oogeysay Shabaab oo la dilay


Inkabadan 10 Askari oo katirsan dowladda Oo lagu dilay Howlgallo ka dhacay Shabeellaha-hoose. – Radio Alfurqaan | Xarunta Wararka Sugan\nOn Jan 31, 2019 908 0\nSaacadihii lasoo dhaafay, howlgallo kala duwan ayaa ka dhacay qeybo kamid ah gobolka Shabeellaha-hoose, kuwaas oo lala beegsaday ciidamo katirsan dowladda federaalka.\nInta u dhexeysa deegaannada Dhanaane iyo Jaziira ee u dhexeeya Muqdisho iyo Marko waxaa ka dhacay dagaallo xoogan, kuwaas oo dhexmaray ciidamada Xarakada Mujaahidiinta Al-Shabaab iyo kuwa dowladda federaalka.\nKolonyo katirsan ciidamada dowladda ayaa waxaa kamiin u dhigay ciidamo katirsan Mujaahidiinta, waxaana halkaas ka dhashey kahsaare adag oo gaaray ciidamada dowladda.\nInta la hubo 6 askari oo uu ku jiro Taliye ciidan ayaa ku dhintay kamiinka, halka ciidamada Xarakada Mujaahidiinta Al-Shabaab ay gacanta ku dhigeen gaari dagaal oo uu saaranyahay Qori kamid ah noocyada lidka diyaaradaha.\nIsla goobtaas waxaa jiray qarax culus oo lagula eegtay gaari ay sarnaayeen ciidamo katirsan dowladda, gebi ahaanba gaariga ayaana burburay, waxaana ku dhintay 5 askari oo uu ku jiro taliye koox.\nIsku darka ciidamada dowladda ee saacadihii lasoo dhaafay lagu dilay deegaannada xeebta ah ee Muqdisho iyo Marko u dhexeeya ayaa ka dhigeysa 11 askari oo ay ku jiraan labo taliye, halka laga gubay gaari kale, mid kale oo uu qori ku rakibanyahayna lagala wareegay.\nSidoo kale waxaa jira, weerar habeenkii xalay ciidamo katirsan Mujaahidiinta ay ku qaadeen fariismiyaasha magaalada Qoryooley ku leeyihiin ciidamada Shisheeyaha.\nDagaal culus ayaa goobta ka dhacay, mana helin faafaahin ku aadan khasaaraha gaaray Shisheeyaha.\nUgu dambeyn guutooyinka Jugta culus ee Xarakada Mujaahidiinta Al-Shabaab ayaa duqeyn xoogan ku garaacay saldhig deegaanka Baar-sanguuni kaga suganyihiin ciidamada daacadda u ah Maraykanka ee katirsan maamulka Jubbaland.\nMadaafiic ayaa ku dhacday gudaha saldhiga, waxaana la rumeysanyahay inuu jiro khasaare adag oo gaaray ciidamada Soomaalida ee Maraykanka la shaqeeya.


Ciidamada Etoobiya oo gooba kale oo muhiom ah ka qabsaday Dagaal yahanada Tigareda | Dayniiile.com-Latest news from around the world\nHome Warkii Ciidamada Etoobiya oo gooba kale oo muhiom ah ka qabsaday Dagaal yahanada...\nCiidamada Etoobiya oo gooba kale oo muhiom ah ka qabsaday Dagaal yahanada Tigareda\nCiidamada federaalka Itoobiya ee dagaalka kula jira xoogaga sida weyn u hubeesan ee Tigrey ayaa guulo waa weyn ka sheegtay dagaalo maalmihii lasoo dhaafay ka socday magaalooyin kuyaala gobolka Tigrey.\nDagaalka u dhaxeeya ciidamada federaalka Itoobiya iyo xoogaga Tigrey ayaa sii xoogeesanaya kuna sii fidaya magaalooyin hor leh, waxaan dagaalka laga cabsi qabaa in uu gaaro magaalooyin ay aad ugu xoogan yihiin Tigrey.\nWar kasoo baxay milatariga federaalka Itoobiya ayaa lagu sheegay in ciidamadooda la wareegeen magaalooyinka Aksum iyo Adwa , waxa ayna milatariga sheegeen in ciidamadii dagaalka kula jiray ay is dhiibeen.\nMa jiro ilo madax banaan oo xaqiijiyay sheegashada dowlada federaalka Itoobiya ee ku aadan magaalooyinkan ciidamadooda la wareegeen, waxaana wali gobolka Tigrey ka maqan adeega isgaarsiinta iyo Internetka.\nPrevious articleBeesha Caalamka oo ka soo hor jeestay mar kale Gudiga doorashada ee laga magacaabay Villa Somaliya\nNext articleSidee ku timid raali-gelintii uu Xasan Cali Kheyre xalay siiyey siyaasiga CC Shakuur?\nMaamulka gobolka Banaadir oo mar kale diginin iyo hanjabaad cusub u...\nMaamulka gobolka Banaadir ayaa diginin iyo hanjabaad cusub u jeediyey musharaxiinta madaxweynaha ee mucaaradka ah, maalmo kadib markii duqa Muqdisho Cumar Filish oo aayado...\nBooliska Senegal oo xabsiga u taxaabay aabe dhalay wiil 15-jir ah...


Guddida Doorashadu maxay ka yidhaahdeen Doorashada Madaxtooyada? | Somaliland.Org\nJune 27, 2010\tHargeysa, (Somaliland.org)- Komishanka Doorashooyinka Qaranka, ayaa xisbiyada ugu baaaqay inay farogelinta ka daayaan goobaha la soo xidhay ee ay u dhamaadeen hawshii ay hayeen ee codbixinta oo ka soo cawday qaar ka mid ah xisbiyada loolanka adag ugu jira kursiga madaxtooyadda.\nGuddida Doorashada oo xalay fiidkii Shir-Jaraa’id ku qabtay xaruntooda Hargeysa, ayaa sheegay in goobaha qaarkood ay ka cawdeen Xisbiyada. “Xisbiyada qaar ayaa goobuhu ay ka soo cowdeen inay culays badan ku hayaan, waxaan xisbiyada ka codsanaynaa inay joojiyaan culayska ay ku hayaan goobaha codbixinta doorashada ee wali sii shaqaynaya ee imika la soo gabo gebogebeynayo,” sidaa waxa yidhi Afhayeenka Komishanka Md. Maxamed Axmed Xirsi (Geelle), oo xalay ku dhawaaqay in gebi ahaanba dalka Somaliland ay si rasmiya uga soo gebogebowdey Codbixinta Doorashada Madaxtooyadda ee looga daareeray maanta gebi ahaan dalka oo dhan.\nAf-hayeenka Komishanka doorashooyinka Md. Maxamed Axmed Xirsi (Geelle), ayaa u mahadceliyey shacabka Somaliland, ciidanka ammaanta iyo hawlwadeenadii Komishanka Qaranka. “Waxaan ugu mahad celinayaa shacbiga Somaliland ee nabadgelyada jecel ee sida fiican u coddeeyay nidaamkana u ilaalinayay, waxa kale oo aan u mahad celinaynaa Hawl wadeenada Komishanka ee u dulqaadanayay culayska illaa maanta ku dhacayay.” Ayuu yidhi Afhayeenka Komishanka.\nAfhayeenku waxa uu saxaafadda Somaliland ka dalbaday inay ka feejignaadaan qaybinta natiijooyin mala-awaala oo ay umadda u gudbiyaan inta aanay soo saarin natiijada codbixinta, isago arrimahaa ka hadlayana waxa uu yidhi “Waxa kale, oo aan sheegaynaa maadaama oo waxa kaliya ee la filaa ay tahay natiijadii in Waxaanu ka dardaaraynaa Saxaafadda inaanayy bixin waraaq malo awaal ah oo ay natiijada doorashada cida ku horaysa kaga hadlayaan.”\nPrevious PostSugitaanka Natiijada Iyo Jawiga Somaliland 24 Saacadood Ka Dib DoorashadaNext PostKomishanka oo ka hadlay wajigii labaad ee doorashada kana digay in la faafiyo warar caydhiin\tBlog


ONT ee Orange - internetka ayaa ugu dambeyntii aniga ii shaqeynaya! - SmartMe\nMaqaalkani wuxuu u heellan yahay Grzesiek ee HejDom. Isagu wuxuu ahaa qofkii ugu horeeyey ee iftiimiya wax la mid ah ONT ee Orange, taas oo ugu dambayn igu kaliftay inaan hagitaankan kuu qoro aniga oo dhoola cadeynaya. Laba sano oo halgan iyo dareemayaal ah ka dib, waxaan ugu dambeyn dhihi karaa - Internetka ayaa aniga ii shaqeeya!\nSi aan waxbadan uga fahmo casharkaan, waxaan u baahanahay inaan wax yar ka iftiimiyo xaaladdayda haatan. Waxaan ku leeyahay guri dabaq cusub, kaas oo hadda ku jira isbeddel aad u xiiso badan. Horumariyaha iyo warshadaha guud ahaan waxay go'aansadeen inay sameeyaan sanduuq router heellan. Hindise weyn, sax? Sida muuqata haa, laakiin sanduuqa waa bir ... Natiijo ahaan waxaan haysannaa qafis Faraday ah tayada shabakaduna waxyar way liidataa.\nMALAHAN oranji, oh waa oranjo\nJacaylka aan u qabo Oranjiga waa mid adag. Dhinaca kale, waxaan u ahaa macaamiishooda daacadda ah ugu yaraan 7 ama 8 sano. Dhinaca kale, waxaan durba u dirayaa kaararka kirismaska waaxda cabashada, maxaa yeelay waxaan kula socdaa qof walba oo halkaas jooga. Isla liinta, iyo si ka sii saxan Funbox 3.0, ayaa ku dhacday qafiskeygii cajiibka ahaa, waxaana la iiga tagay gacanta maahmaahda ah ... waad ogtahay meesha.\nIntii lagu jiray labadan sano waxaan awooday inaan la macaamilo laba codbaahiyeyaal, laakiin maaddaama aan boos ka helay Wasaaradda Arrimaha Gudaha ee geeska, taas oo ah saddexagalka Bermuda ee kala duwan, xalku intaas ka dib kuma filneyn. Intaa waxaa sii dheer, markii aan TV-ga ka daaray Oranjiga, shaashadda ayaa inta badan i salaantay - "marin uma lahan kanaalka" Waan soo qaatay, waxaan qabtay qoriga waxaanan go'aansaday inaan beddelo qaddarkayga. Waqtiga lagu hagaajinayo internetka!\nONT gudaha Orange\nWaa maxay ONT gudaha Orange? Waa bahal dahab ah. Hawl qarsoon oo aanu farsamo yaqaan kuu sheegi karin. Si dhab ah u hadla, waa uun aalad iftiinka u beddelaysa naxaas (sida qarniga 21aad alchemist). Sida caadiga ah, markay Orange kuu soo saarto internetka, ma bixiso qalabkan, maxaa yeelay looma baahna. Si kastaba ha noqotee, markay kuu soo baxdo inaad u baahan tahay, waa inaad bixisaa PLN 149 dheeraad ah. Qaab dhismeedka ugu horreeya, qiimahan lama heli karo, markaa haddii aad la kulanto xulashada hawl wade, waxaan kugula talinayaa inaad horay u sii weydiiso haddii aad qafis weyn u leedahay router-ka.\nMudanayaal, kulmiyayaashii ayaa soo muuqday maalintii labaad, taas oo aad iiga yaabisay. Wadahadalku wuxuu ahaa mid fudud:\nRakib: Halow, maxaa socda?\nAriel: Internetka ma shaqeynayo - waxaan rabaa ONT\nRakibayaal: Hagaag, waayahay - waanu hubin doonaa waxa socda marka hore.\nAriel: TV-ga ma shaqeynayo, waxaan rabaa ONT\nRakibida: TV-ga ma shaqeynayo maxaa yeelay waxaad ku xirtay fiilada internetka Playstation-kaaga, fiilada ka socota cod-weynaha ayaa aadeysa TV-ga\nAriel: Waxaan sidan yeelnaa. Sayidku xaaskeyga waxba uma sheego, hadana waxaan rabaa ONT.\nRakibayaal: Waayahay, waan shaqeynaa.\nRakibida ONT waxay qaadatay nus saac. Intaa markii ay gaartey, qalabka rakiban ayaa waxyar yaabay markii qufulkeyga smart uu albaabka u xirtey kaligood ... Ka dib markii aan geliyo ONT sanduuqa, oo ah aaladda aan ku xireyno fiilada indhaha hal dhinac, iyo fiilada maarta kan kale, waxaan u wareejin karnay router-ka meel aad ugu habboon.\nRouter ayaa degay\nQalabka router-ku wuxuu ku degay qolka fadhiga, oo ku ag yaal sanduuqa telefishanka. Tayada shabakadu si aad ah ayey ugu boodday. Waxaan isticmaalay labadayda WiFi ku celcelinta daqiiqado yar kadib waxaan haystay cayn dhan 2.4 GHz iyo 5 GHz oo shabakad ah. Maalin ka hor, shantii qolka jiifka, waan riyoon lahaa.\nFicilka oo dhan wuxuu socday qiyaastii saacad wuxuuna igu kacay PLN 150. Saamaynta? Dhab ahaan wixii aan doonayay ... Dabcan, waxaan qorsheynayaa inaan badalo router dhawaan, laakiin ugu dambeyntii macno ayey sameyneysaa. Markaa haddii aad dhibaatooyin ku qabtid internetka Orange, waxaan rajeynayaa in maqaalkani kaa caawin doono inaad xalliso! Runtii way fududahay oo dhakhso badan tahay, haddii aad isla markiiba samaysana, xitaa waa bilaash 😉


Somalia oo loo soo iibinayo qalabka ugu casrisan ee lagula tacaalo Covid-19 | Hadalsame Media\nHome Arrimaha Caalamka Somalia oo loo soo iibinayo qalabka ugu casrisan ee lagula tacaalo Covid-19\nSomalia oo loo soo iibinayo qalabka ugu casrisan ee lagula tacaalo Covid-19\n(Muqdisho) 17 Abriil 2020 – RW Xasan Cali Khayrre ayaa daboolka ka rogey in Bankiga Adduunku uu ka aqbalay codsi ay u jeediyeen oo ay ku dhigeen in DF laga caawiyo soo iibsiga qalabka lagula tacaalo caabuq sidaha Coronavirus.\n“Wuxuu Bankiga Adduunku naga aqbalay inuu noosoo iibiyo qalabka caafimaad ee aadka loogu baahan yahay si loola tacaalo cudurkan Covid-19,” ayuu yiri Kheyrre oo xalay shacabka la hadlay.\nRW Khayrre ayaa sidoo kale tilmaamay in ay DF sidoo kale deeq bixiyeyaasha caalamka ka codsatay in muddada uu jiro cudurkan laayaanka ah kaalmooyinkii la siin jirey dalka loo weeciyo dhanka dhinaca caafimaadka iyo taakulaynta danyarta uu cudurkani saameeyay noloshoodii.\nKhayrre ayaa sidoo kale sheegay in ay Maraykanka iyo Yurub waydiisteen in la fududeeyo kharashaadka la marsiinayo bankiyada iyo xawaaladaha.\nWuxuu dhanka kale sheegay in la kordhin doono tirada goobaha caafimaad ee lagula tacaalo cudurka Covid-19, si dadka loo baaro loona daweeyo, isagoo sheegay inay ku howllan yihiin soo iibinta agabyo caafimaad oo cudurkan asaasi u ah.\nWuxuu Kheyrre ugu dambayn ganacsatada faray inay shacabka u dhimriyaan oo aanay sicirka ku qaalilayn, isagoo culimadana ugu baaqay inay shacabka ku boorriyaan inay guryohooda joogaan kuna cibaadaystaan.\nPrevious articleDEG DEG: Turkiga oo Somalia u diray dayuurad sida agab caafimaad oo muhim ah + Sawirro\nNext article”Maba isticmaalno qaabkaas!” – Sabab muujinaysa inuu been abuur yahay war ay faafisay saxaafadda Kenya oo lasoo bandhigay


Soo -saareyaasha iyo Warshadaha Farsamaynta Mcuubish Mcu ee Shiinaha Sichi\nMitsubish Mcu Decryption - Soo -saareyaasha Shiinaha, Alaab -qeybiyeyaasha, Warshadda\nHad iyo jeer ku wajahan macaamiisha, waana himiladeena ugu dambaysa inaan helno oo keliya kuwa ugu sumcadda badan, aaminka iyo alaab-qeybiye daacad ah, laakiin sidoo kale lammaanaha macaamiisheenna Mitsubish Mcu Decryption, PCB Injineerinka Dib Uk, PCB Warshadaynta, PCB Injineerinka Dib -u -noqoshada Belgium,Guddiyada PCB ee Injineernimada. Waxaan si kal iyo laab ah u soo dhaweynaynaa macaamiisha dal iyo dibadba inay nagu soo biiraan oo ay nala shaqeeyaan si aan ugu raaxaysanno mustaqbal wanaagsan. Badeecadu waxay gaarsiin doontaa adduunka oo dhan, sida Yurub, Ameerika, Australia, Auckland, Albania, Lesotho, Chile.Waxaan aaminsanahay in xiriirka ganacsi ee wanaagsan uu u horseedi doono faa'iidooyin is -dhaafsi iyo horumar labada dhinacba. Waxaan la dhignay xiriir wadashaqayn oo muddo dheer ah oo guulaystay macaamiil badan iyada oo loo marayo kalsoonida ay ku qabaan adeegyadayada la diyaarshay iyo hufnaanta ganacsiga. Waxaan sidoo kale ku raaxeysannaa sumcad sare iyada oo loo marayo waxqabadkeenna wanaagsan. Waxqabad fiican ayaa laga filayaa mabda'ayaga daacadnimada. Cibaadada iyo Daacadnimada ayaa ahaan doonta sidii hore.\nBlack Hat 2020: Taxanaha Mercedes-Benz E waxaa ka buuxa 19 qalad\n... Qaabka E300L, oo lambarkiisu yahay NTG-55, waxaa naqshadeeyay Mitsubishi Electronics. ... baska CAN wuxuu ku dhex shaqeeyaa MCU [micro-control microcontroller], ”ayuu yiri cilmi-baaraha .... Ka dib marka la qoro, sirta shahaadada macmiilka ... waxay noqon kartaa ...\nJimco, Noofambar 27th: Phil Mickelson, Charles Barkley, Stephen Curry ...\nLaga bilaabo Doctor Strange (2016), oo la baahin doono caawa, Syfy wuxuu ka sii dayn doonaa filimada xannibaadda ee Marvel Cinematic Universe waqtiyo kala duwan ...\nEETimes-Shirkadda hantida aqooneed ee Taiwanese waxay ku khamaartaa tikniyoolajiyadda sirta\nSi loo hagaajiyo dhibaatadan, waa in sirta iyo furfuridda la sameeyaa ...\nChip meter smart oo loogu talagalay isgaarsiinta khadka korontada ee heerarka badan\n... Iyo mishiinka AES-CCM ee ku-qoridda/furfuridda iyo xaqiijinta. Codsiyada suurtagalka ah waxaa ka mid ah: Kaabayaasha Metering Advanced (AMI), ...\nBarnaamijyada Comprar Circuitos Lógicos ¡ER OFERTAS ...\nProgramación de alta velocidad: este programador tiene MCU ... El software Decrypt no se puede ejecutar directamente en otro mismo tipo de chip. ... 10 Barnaamijyada macquulka ah ee Salidas Circuitos oo loogu talagalay Mitsubishi FX3U-26MT.\nMitsubish Mcu Decryption Videos La Xiriira From Youtube\nQalabka warshadaha ayaa ku horumarsan warshadaha waxsoosaarkuna waa farsamo -gacmeed wanaagsan, weliba qiimaha waa mid aad u jaban, qiimo lacag leh!\nGuud ahaan, waxaan ku qanacsanahay dhammaan dhinacyada, raqiis ah, tayo sare leh, gaarsiin deg deg ah iyo qaab ilaalin wanaagsan, waxaan yeelan doonnaa iskaashi dabagal ah!\nAlaabada shirkadu waxay dabooli kartaa baahiyaheena kala duwan, qiimuhuna waa raqiis, waxa ugu muhiimsan waa in tayada sidoo kale aad u fiican tahay.\nMa sahlana in la helo daryeel bixiye xirfadle ah oo mas'uul ah waqtiga maanta. Waxaan rajeyneynaa inaan sii wadno iskaashiga muddada fog.\nWaa wada -hawlgalayaal ganacsi oo aad u wanaagsan, aadna u yar, oo sugaya iskaashiga xiga ee kaamil ah!\nGolaha PCB debecsan\nGuddiga Clone PCN\nBeen -abuurka Guddiga PCB\nAdeegga Been -abuurka PCB\nXakamaynta Voltage PCB Layout\nNaqshadaynta PCB Iyo Been Abuurka


FBI oo Baaritaan ku Sameysay Guri la Tuhmay\nHay’adaha Amniga ee Mareykanka ayaa baaritaano ka sameeyey guri ku yaalla xaafadda Revere oo ku taalla duleedka magaalada Boston, iyadoo wadda dadaal ay ku doonayaan inay ku ogaadaan cidii ka danbeysay qaraxii shalay ka dhacay magaalada Boston oo ay ku dhinteen ugu yaraan 3 qof ayna ku dhaawacmeen 176 ruux.\nDanbi-baarayaasha ayaa la arkayey iyagoo guriga ka soo saaraya waxyaabo ay ka raadinayaan xog. Ma jiraan cid laga soo qabtay guriga baaritaanka lagu sameeyey oo xabsiga la dhigay, masuuliyiintuna kama aaney hadal cidda ay tuhmayaan.\nHay’adda sirdoonka Maraykanka ee FBI ayaa hormuud u ah dadaalka ay hay’adaha sirdoonku ku baarayaan waxa uu sarkaal ka tirasan Aqalka Cad ku sheegay in ahaayeen “fal argagixiso oo iska cad”\nMa jiro shaqsi ama koox sheegatay inay ka danbeyso mas’uuliyadda qaraxyada ka dhacay Boston. Hase ahaatee madaxweynaha Maraykanka Brack Obama ayaa sheegay in ciddii ka danbaysay qaraxyada la heli doono oo lala xisaabtami doono.\nWariyaha VOA Carolyn Presutti ayaa sheegtay in goor hore oo Talaadan maanta ah ay danbibaarayaashu howlgallo ka sameeyeen dhul balaaran oo ku dhow goobtii uu shalay ka dhacay qaraxu, ayna wadooyinka magaalada buuxaan oo kaliya ciidamda amaanka.\nTaliyaha booliiska ee magaalada Boston Edward Davis ayaa sheegay in aaney helin xog gaar ah oo ka digaysay weerarka.\nDad ku Dhintey Qaraxyo ka Dhacay Boston\nFalanqeyn: Qaraxii ka Dhacay Magaalada Boston


Maalinta: Diseembar 24, 2019\nKhariidadda East Express Route Map 2020: Gaar ahaan caan ku ah dhalinyarada, East Express waxay ka baxdaa Ankara waxayna gaartaa Kars oo ka timaadaa Kırıkkale, Kayseri, Sivas, Erzincan iyo Erzurum. 5 - 10 daqiiqo sugitaanka saldhigyada dhexe [More ...]\nBoqolkiiba 570 ee 61,4 kun ee dadka la wareystey kuma qanacsana gaadiidka dadweynaha. Laxiriirta gaadiidka dadweynaha ee magaalada, oo dhib weyn ku ahaa shacabka muddooyinkan ilaa waqtigan; [More ...]\nEkrem Imamoglu, Duqa Magaalada Caasimadda ah ee Istanbul (IMM), ayaa bixin doona macluumaad ballaaran oo ku saabsan mashruuca Channel Istanbul, oo ay ku jiraan borotokoolka IMM, oo uu ku dhawaaqay in la kansalay. Waxaa lagu qaban doonaa subaxnimada berri (Arbacada, 25ka Diseembar) saacaddu markay tahay 09:30 xilliga dhismaha Xarunta Ilaalada Xarunta Dawladda Hoose ee Magaalada Istanbul ee Saraçhane. [More ...]\nWadooyinka Istanbul ayaa ah mowduuca tartanka sawir qaadista. Amateur iyo xirfadle qof walbaa wuu ka qeybqaadan karaa tartanka sawir qaadista, laga bilaabo Istanbul oo dhan, wadooyin qurux badan oo kala duwan, isgoysyada, tuneesooyinka ayaa midba midka kale kula tartami doona. 10 kun ee ugu horreeya TL [More ...]\nGawaarida tareenka ee Mareykanka ayaa ku rogmaday buundada wabiga. Wuxuu sheegay inuusan dhiman ama dhaawacmin. Gawaarida xamuulka qaada ayaa ku dul dhacay buundo ku taal Harpers Ferry, Virginia, USA [More ...]\nMadaxweynaha İBB Ekrem İmamoğlu'nun wuxuu ka qeybgalay xaflada dib loo bilaabay howlihii khadka tareenka Çekmeköy-Sancaktepe-Sultanbeyli 1 bil kadib nasashada, laakiin mashiinka tunnel-ka lama soo degsan karin goobta dhismaha. Sida ku xusan warkii warka ee bisil ee Kızıltepe; "Istanbul [More ...]\nWaqtiga Sugitaanka Waa La Yareeyay 5 Waqtiga Isgoyska Bursa Gürsu\nQorshahan cusub ee ay sameysay Dawladda Hoose ee Bursa ee ku taal Isgoyska Gürsu, waqtiga sugitaanka ee nalka cas ayaa la yareeyay 5 jeer. [More ...]


Dp World Berbera Waxay Gacan Ka Gaysanaysaa Horumarka Iyo Waayo-Aragnimoda Da’yarta Maskaxda Furan Ee Degmada. - Ilays News\nDp World Berbera Waxay Gacan Ka Gaysanaysaa Horumarka Iyo Waayo-Aragnimoda Da’yarta Maskaxda Furan Ee Degmada.\nShirkadda DP World Berbera oo ah shirkad hoostagta Shirkadda DP World ee saldhigeedu yahay Dubay ee ah shirkadda maanta hormoodka u ah isku xidhka iyo isku socodka aduunku, waxay 17kii bishan April ee Sannadkan si rasmi ah u daah furtey barnaamij magaciisu yahay Grow Program” kaasi oo ah mashruuc\nShirkadda DP World Berbera iyadoo ka duulaysa ku talogalkeedii ahaa in ay aduun dhan 442 Milyan oo Doolarka Maraykanka ah ku maalgaliso Dekedaha wadanka waxa ay dhawaan qaadatay 14 ka mid ah da’yarta ka soo qalin jabiyay jaamacadaha Soomaliland ku waasi oo ay shirkaddu siin doonto tabobaro iyo waayo aragnimo xirdafedo shaqo.\nMashruuca Grow Program waxa uu qayb ka yahay ku talogalada Shirkadda DP World ay u qorsehysay taageeridda iyo wax ka qabashada horumarka muwaadiniinta iyo bulshooyinka wadamada ay shirkaddu ka shaqayso ama hawlgasho.\nXisaabaadka, Ganacsiga iyo IT ga. MAshruucan oo hirgalintiisa ka bilaabmayso Beberea waxa loogu talo galay oo si gaar ah uga faa’iidi doona da’da yarta jaamiciyiinta ah ee ka soo ka soo qalin jabiyay jaamacadaha farsamada injineernimada iyo u adeegista macaamiisha (customer Service) Sida ku qorshaha mashuruucani yahayna Da’yartaa jaamiciyiinta ah ee qaybta ka noqota barnaamishkan waxa loo diyaariyay oo la siin doonaa tabo-baro gaar ah, iyo in sidoo kale lagu tabo-baro shaqada oo la siiyo waayo argnimo shaqo; iyo waliba in la\nSupachai Wattanaveerachai, oo ah Agaasimaha Guud ee Shirkadda DP World Berbera, oo ka hadlanay munaasibadda waxa uu yidhi ”Waxaan ku farxsanahay in ay maanta noo suurto gashay in aan fursadan muhiimka ah siinayno jaamiciyiinta da’da yar ee magaalada Berbera.\nMarkaad eego xaaladaha dhaqaale ee adag iyo mugdiyada ku gadaaman faafitaanka caabuqa COVID 19, fursadan aan siinayno da’yartan jaamiciyiinta ahi waa mid ku haboon ahmiyadeeda gaarka ahna leh.\nQorshahani waxa uu qayb ka yahay meelmarinta balanqaadkii aan balan kuqaadanay in aan gacan kagaysano qaybna ka qaadano horumarinta bulshada degaanka iyomaalgashiga gobolka Geeska Afrika. Berbera Grow Prpgram waa mashruuc ujeedkiisu yahay inuu jaamiciyiinta da’da yar ku hubeeyo xirfadaha aqooneed iyo waayo aragnimooyinka shaqo eeay ugu baahn yihiin inay u tartamaan kuna hantaan fursadaha shaqo, gaar ahaan shaqooyinka la jaan qaadaya casriga iyo tiknoolajiyadda (innovation and digitalization).\nWaxa kale oo uu intaa sii raaciayay oo oo yidhi” Waxa aan ku rajo weynahay in mashuurcayahagaBerbera Grow program noo samixi doona in da’yar karti leh oo kale ku baraarijin kuna dhiiri galindoona in ay raadsadaan kuna guulaysataan furadaha shqo ee DP World ,Awal Cabdilahi Muxumed , oo ah tabobarte Shirkadda DP World Bebera u qaadatay in loo tabo baro shaqada u adeegga macaamiisha ( customer Service Traine) , ayaaisaguna yidhi\n”Waxaan u gudan doonaa waajibaad kayga si nay hawlkarnimo ku dheehan tahay, waxaana iga go’an in aan wakhtigayga u huro si aan ugu guulaysto ujeedka aan ugu soo biiray DP World Berbera”\nNadira Cabdi Daa’uud, oo ah tabobarte ay Shirkadda DP World Bebera u qaadatay in loo tabo baro shaqada u adeegga macaamiisha ( Customer Service Trainee) oo goobta ka hadlay waxa uu yidh :\n“ Fursad weyn aayay ii tahay in aan ku soo biiro Dp World Berbera, Shirkadda Hormoodkmoodka u ah isku xidhka ganacsiga aduunka. Waxaa ku talo galkaygu yahay in dadaalo si adagna u shaqeeyo si aan uga faa’iideysto mashruucan oo aan kor ugu qaado xirfadehayga shaqo”\nAbdiqani Maxammaed Dirir, Tabobarte Shirkadda DP World Berbera u qaadatay in lo tabo baro shaqooyinka Farsamada (Makaani knimo), waa uu yidhi sidan:\n“Maadaama waato aragnimo u leeyhay shaqada injineernimada, waxaan ahay qof dad lashaqayn fiin leh kuna shaqayn kara xaalad kasta oo adag.\nWaxaan la muraaqoonayaa fursaddann dahabiga ah ee ay isiisya DP World iyo dadaaka ay iiga baahan tahay ku guulaysashada fursadani”\nCabdiraxman Muxammed Cumar, Tabobarte Shirkadda DP World Berbera u qaadatay in lo tabo baro shaqooyinka Farsamada (Makaani knimo), waxa uu yidhi:\n”Maalinkasta waxaan u shaqeeyaa si aan u horumariyo lnafteyda iyo xirfaddeynda , waana qayb ka mid ah qaangaadhnimada iyo wanaagsananta waxa aan qabto. Waxaan rajaynayaa in aan aad u dadaalo oo aan yool cad u jeexo naftayda si aan ugu guulaysto ujeedada aan ugu soo biiray Dp World Berbera”\nCabdixakim Cabdale X. Muse, Tabobarte Shirkadda DP World Berbera u qaadatay in loo tabo baro shaqooyinka Farsamada (Makaani knimo),oo isna hadlay waxa uu yidhi:\nwzxaan ahay qof ku toosan, oo u jihaysta kaliya fulinta shaqda iyo gaadhista natiijooyin.\nWaxa aan jeclahay in aan nafteda u tixgaliyo in aan ahay mashruuc koraya. Inta aan Joogo DP World Berbera, waxaan fursad u heli doonaa in aan wax badan ka barto waayo aragnimo shaqona ka helo shaqada aan ku tabobaranayo ,\nbaro shaqooyinka Farsamada (Makaani knimo), ayaa isaguna yidhi::\n“Shaqada adag ima dhibto aniga. Sidaasi darteed, waxaa heegan u hay in aan galo shaqadan xirfadaydana kor u qaado inta aan la joogo DP World .\nMaxammed Ibraahim Xuseen, Tabobarte Shirkadda DP World Berbera u qaadatay in lotabo baro shaqooyinka Farsamada (Makaani knimo), waxa uu yidhi: “Waxaan ahan nin diyaarsan, horey wax u fahma, dad lashaqayn leh oo ku adag u hogaansannaanta habeegyada habraacyada hawlfulinta iyo hageyaasha hay’adda. Waxaan doonayaan in aan Dp World uga faa’iideeyo xirfadeyda, khibradeyda iyo aqoonteyda, si aan uga caawiyo shirkadda ka midho dhalinta hiraaladeda iyo hiigsiyadeeda”.\nMarka laga soo tago DP World Berbera, waaxda Cudduda shaqaalaha ee shirkadda ee Bariga Dhexe iyo Afrika ayaa sidoo kale xoogga saareysa horumarinta tayada dhalinyarada gobolka, waxayna iyadoo la kaashaynaysa Barnaamishka Grow Program ka fulisay meelo kale ee ay ka shaqasyo sida Senegal, Mozambique , Somaliland, Angola, iyo Masar iyo kuwo kale.\nBarnaamijkani waxa uu xambaarsan yahay fursada gaar u da’yarta jaamacadaha ka soo qalin jabiya, rag iyo haweenba, ee ku hamiyaya in ay horumaraan iyo kartina u leh inay bartaan kana qaybgalaan shaqooyinka kala duwan ee Shorkadaha DP Wrold ee Gobolada Bariga Dhexe iyo Afrika.\nCodsiyadu waxay u furan yihiin dhalinyarada jaaamiciyiinta ah ee aan da’ahaan kaweyneyn 30 jir kan soo baxay jaamacadaha farsamada (ee u haysta shahaadada mastarka).\nTani waxay qayb ka tahay ku talo galkayagii ku aaddanaa is dhex-dexgalka ( diversity and inclusion), waxaanan si xoog leh ugu dhiirrigelinnaa haweenka inay soo codsadaaan


Ku-simaha Madaxweynaha Puntland oo Safar Dhulka Ah Ku Gaaray Boosaaso -Sawirro\nMonday June 10, 2019 - 07:25:13 in Wararka by Wariye Qoslaaye\nMadaxweyne Ku-xigeenka Puntland, Ahna Kusimaha Madaxweynaha Mudane Axmed Cilmi Cismaan Karaash ayaa safar shaqo oo gaaban ku gaaray magaalada Boosaaso, waxaana xarunta ganacsiga Puntland kusoo dhoweeyey maamulka gobolka Bari, kan degmada Boosaaso, Wa\nMadaxweyne Ku-xigeenka Puntland, Ahna Kusimaha Madaxweynaha Mudane Axmed Cilmi Cismaan Karaash ayaa safar shaqo oo gaaban ku gaaray magaalada Boosaaso, waxaana xarunta ganacsiga Puntland kusoo dhoweeyey maamulka gobolka Bari, kan degmada Boosaaso, Wasiirka Amniga dowladda Puntland iyo masuuliyiin kale.\nMadaxweyne Ku-xigeenka iyo Waftiga la socdey oo xilli habeenimo ah ka ambabaxay magaalada Garoowe ayaa sii maray degmooyin iyo deegaano ka tirsan gobolada Nugaal, Kar-kaar iyo Bari.\nKusima Madaxweynaha dowladda Puntland, Ahna Madaxweyne Ku-xigeenka Puntland Mudane Axmed Cilmi Cismaan Karaash oo qasriga Madaxtooyada Boosaaso ku hadlay ayaa ugu horayn u mahadceliyey masuuliyiintii gobolka ku soo dhoweeyay.\nMadaxweyne Ku-xigeenka ayaa sheegay in safarkiisu uu ahaa mid shaqo oo gaaban, sidoo kale waxa uu xusay inuu ku faraxsan yahay safarka shaqo ee uu kusoo gaaray gobolka Bari, gaar ahaan magaalada Boosaaso oo nasiib u yeelatay inuu kusoo gaaro socdaalkiisii ugu horeeyey tan iyo doorashadii kadib. Madaxweyne Karaash waxaa uu tilmaamay in uu safaro shaqo oo kale ku imaandoono gobolka.\nUgu dambayn, Madaxweyne Ku-xigeenka Puntland Mudane Axmed Cilmi Cismaan Karaash ayaa inta uu joogo gobolka Bari shaqooyin muhiima ka qabandoona gobolka, waxaana uu kulamo muhiima la qaadandoonaa laamaha ammaanka, waxgaradka iyo shacab weynaha gobolka.


Maalinta cunnada adduunka - 11 cunto oo kaa yaabin doona - BBC News Somali\nDad fara badan, ma jecla iney cunaan doolshaha ama keegga ka sameysan burka, dixiriga iyo ukunta ee uu marsanyahay burcadka oo afka qalaad lagu yiraahdo (maggot-ridden cheese), qaarkoodna maba lagu soo hadal qaadi karo ama wayba ka naxayaan.\nLaakiin bal wareyso dadka ku nool Jasiiradda ku taalla Talyaaniga ee la yiraahdo Sardinia.\nIsla markiiba waxaa billowda in bushimahooda uu dhareer ka soo daato, sida ay raashinka noocaas ah u jecelyihiin awgeed. Hadallo farxad leh ayay ku dhihi lahaayeen luqadda talyaaniga, haddii lagu marti qaado hal jeex oo doolshadaas ah. Balse cuntada noocaas ah kuma jirto liiska raashinka laga cuno dalka ingiriiska iyo meelo kale oo ka mid ah caalamka, waxaana loo arkaa raashin lagu yaqyaqsoodo.\nDhaqannada kala duwan ayaa cuntooyinka qaar u arka kuwo lagu lalaboodo, halka kuwa kalena ay u arkaan raashin fiican oo la xiiseeyo.\n31ka bishan Oktoobar, Madxaf lagu soo bandhigo raashinka laga yaqyaqsoodo ayaa laga furayaa magaalada Mälmo ee dalka Sweden, ka hor inta aan loo sii gudbinin qeybaha kale ee caalamka.\nDadka ku nool wasakhda Nairobi\nCunto la'aan ka jirta Koonfurta Afrika\nHowsha madxafkaas ayaa ku saabsan in lagu eego waxyaabaha ay suurta galka tahay inaan afkeenna galin karno iyo in kale.\n"Cuntadu waxay astaan u tahay nooca uu yahay dhaqankeenna waxaana saameyn baaxad weyn ku leh meelaha aan ku kornay", ayuu yiri Samuel West, oo ah khabiir ku takhasusay arrimaha caafimaadka oo ka tirsan dadka qaban qaabiyay madxafkaas.\n"Howshan lagu cirib tirayo waxa loo yaqaanno cuntada laga yaqyaqsado ayaa naga caawin doonta inaan ka hortagno cudurro, iyo inaan mar walba raashin ka dhiganno cuntooyin uusan caafimaadkeenna ku jirin, balse maadaama ay arrintan khuseyso dareenka caalamiga ah, cuntooyinka loo aqoonsaday iney yihiin kuwo laga yaqyaqsoodo, ma aha sida loo maleynayo".\n"Waa muhiim in dadka laga dhigo kuwo ka waantooba waxyaabaha laga dhaadhiciyay ee ku saabsan cuntooyinka qaarkood, sababtoo ah hadda waxaa la joogaa wakhtigii aan eegi lahayn saameynta deegaanka ka soo gaari karta waxyaabaha aan cuneyno", ayuu yiri isagoo hadalkiisa sii watay, tusaalena ka dhiganayay dabaal degga maalinta raashinka adduunka ee ku beegan 16ka bisha Oktoobar.\nWest iyo khabiir ay wada shaqeeyaan oo lagu magacaabo Anders Ahren ayaa ku wareegay caalamka si ay u soo daraaseeyaan noocyada raashinka la isticmaalo, iyagoo tusaalooyin ka soo qaatay meelo badan oo ka tirsan dunida.\n300 oo noocyo raashin ah ayay soo tijaabiyeen, 80 ka mid ah ayaa noqday kuwo mudan in madxafka lagu soo bandhigo, kuwaasoo sidoo kale aan ka heli doonno waxa uu Arhn ku qeexay "khibrad layaab leh".\n"Dadku waxay fursad u heli doonaan iney ursadaan oo dhadhamiyaan cuntooyin loo kala bad-baddali doono" ayuu yiri.\n"Ma yeelan doontaa geesinimada aad ugu bareereysid tijaabinta cuntooyinkaas? Halkan waxaa ku xusan qaar ka mid ah noocyada cuntooyinkaas lagu soo bandhigayo madxafka.\nMaggot-ridden cheese (Italy) - oo ah nooc burcad ah oo laga sameeyay, dixiri, bur, ukun iyo burcad, taasoo ah cunto Talyaani\nLahaanshaha sawirka Anja Barte Telin\nImage caption Iibinta burcadkan oo sidoo kalena loo yaqaanno casu marzu ayaa loo mamnuucay sababo la xiriira in uusan caafimaadka u roonayn\nGasac idil oo burcad ah ayaa la furay waxaana lagu shubay doolshada waxaana dhexda laga galiyay ukun iyo dixiriyaal fara badan. Doolshada ayaa markaas u ekaaneysa sidii inuu dhacaan dixiri ku dhex jiro.\nDadku markey cunayaan haddii ay iska ilaaliyaan iney ruugaan dixiriga waxay gali karaan halis iyagoo laqaya dixiri nool nool, maadaama laga yaabo iney dixiriyaashu ku xoogeystaan caloosha qofka kuna dhagaan darbiyada mindhicirrada.\nIibka raashinkan oo loo yaqaanno "casu marzu" ayaa laga mamnuucay waddamada Yurub, sababo caafimaad awgood.\nXubinta taranka ee Dibiga (China) - oo ah cunto Shiineys\nImage caption Shiinaha, xubinta taranka ee dibiga ayaa aad caan uga ah in la cuno.\nXubinta taranka ee dibiyada waxaa loo cunaa sababo lagu sheegay faa'iidooyin caafimaad oo uu leeyahay, inkastoo la sheego inuu waxyeello u geysto awoodda taranka.\nSida laga soo xigtay khubarada, haweenka ayey u wanaagsantahay iney cunaan qeybaha cad ee hilibka ku yaalla xubintaas, halka raggana ay u wanaagsantahay iney cunaan qeybihiisa madow.\nAyax la dubay (Uganda) - oo ah cunto laga isticmaalo Uganda\nHalki laga isticmaali lahaa baradho la warshadeeyay oo la qallajiyay, ayaxa la dubay ayaa si weyn looga dalbadaa makhaayadaha dalka Uganda iyo waddamo kale oo ku yaalla qaaradda Africa.\nDadka dhinaca cuntada ku xeel dheer ee dalalkaas waxay ku taliyaan in lagu cabo khamriga.\nMuddo dheer ayaa laga mamnuucayay haweenka waddamadaas iney cunaan ayaxa, iyadoo la aaminsanyahay in haddii ay cunaan ay dhalayaan carruur madaxoodu uu u egyahay Ayax.\nUkumaha quraanjada iyo dixiriga (Mexico) - oo ah cunto laga isticmaalo dalka Mexico\nSida ay sheegeen dadka cilmiga u leh taariikhda, ukumaha quraanjada ee laga soo saaro geedaha iyo dixiriyaasha ayey raashin ahaan u isticmaali jireed dad ku noolaan jiray waddamo maanta loo yaqaanno dalka Mexico.\nRaashinka noocaas ah ayay ku dubi jireen basbaas waxaana loo tix galin jiray qaar ka mid ah cuntooyinka ugu wanaagsan.\nKhubarada ayaa intaas ku dartay in raashinka noocaas ah uu aad qaali u ahaan jiray.\nWadnaha maska Kobraha (Vietnam) - oo ah cunto laga isticmaalo dalka Vietnam\nRaashinka noocan ah dalka Vietnam waxaa looga aaminsanyahay inuu kordhiyo awoodda jir ahaan iyo tan maskax ahaanba. Wadnaha maska loo yaqaanno Kobraha waa raashin aad looga qiimeeyo dalkaas.\nXayawaankaas ayaa la dilaa ka dibna biyo lagu karkariyaa, qeybaha kale ee jirkiisana waxaa sidoo kale loo adeegsadaa cunto ahaan.\nWadnaha waxaa si caadi ah loo galiyaa dhalooyin suuqa lagu iibiyo.\nHaddii aad dhaqdo waxaad arki kartaa in uu ka baxayo dhiiga maska.\nIndhaha iyo maskaxda Idaha (Iran, Afghanistan & Iraq) - oo ah cunto laga isticmaalo dalalka Iiraan, Afqaanistaan iyo Ciraaq\nLahaanshaha sawirka Mo Styles\nQaadiro ma kugu qabatay magaalooyinka Tehraan, Kaabuul ama Baqdaad?\nWaxaa laga yaabaa in marar badan lagugu marti qaaday raashin isugu jira madax, minjo iyo calool Ido.\nWaxaa loo arkaa iney tahay cunto aad u qiimo badan oo habeen lagu seexan karo.\nXitaa lama khasaarinin indhaha neefkaas.\nDhiig doofaar oo la kariyay (UK) - oo ah maraq laga isticmaalo dalka Ingiriiska\nQuraac dhaqameed wanaagsan oo Ingiriis ah waa inuu qeyb ka ahaado dhiig doofaar oo la karkariyay iyo qeybo ka mid ah dhiigaas oo la qallajiyay ka dibna la dubay.\nWaxaa loo tix galiyay in laga helo dhowr macdan oo jirka u fiican oo kala ah Iron, Zinc iyo burutiin.\nCabitaan laga shiiday Rah (Peru) - oo ah cabitaan laga isticmaalo dalka Peru\nWuxuu ka mid yahay cabitaannada ugu wanaagsan ee ay dadka u dhashay dalkaas isticmaalaan.\nWaxaa lagu daraa malab, ukun iyo basbaas.\nCabitaankan la isku qasay ayaa suuqyada loogu iibiyaa si ay dadka uga helaan awood tamar oo dheeraad ah.\nHilibka shafka digaagga oo la macaaneeyay (Turki) - oo ah raashin laga isticmaalo dalka Turkiga\nHilibka digaagga oo lagu macmacaansado.\nRaashinkan waxaa dalka Turkiga looga yaqaannaa tavuk gogsu waxayna ahayd cunto la soo isticmaali jiray ilaa dowladdii boqortooyada Cusmaaniyiinta.\nCunta dhaqameedkan ayaa laga sameeyaa hilibka ku yaalla qeybta xabadka ee digaagga oo lagu daray caano, Sonkor, bariis, rooti iyo qorfe.\nCabitaan lagu dhex riday Jiir maqaarka laga bixiyay (China) - oo ah cabitaan laga isticmaalo dalka Shiinaha


177 qof oo loo haysto in ay jebiyeen xeerarka COVID-19 oo lagu xiray Nairobi | Star FM\nHome Wararka Kenya 177 qof oo loo haysto in ay jebiyeen xeerarka COVID-19 oo lagu...\n177 qof oo loo haysto in ay jebiyeen xeerarka COVID-19 oo lagu xiray Nairobi\nCiidamada ammaanka ee ismaamulka Nairobi ayaa gacanta ku dhigay 177 qof oo lagu eedeyay in aynan u hoggaansamin amarrada dowladda iyo talooyinka caafimaad ee lagu xakameynaya faafidda cudurka COVID-19.\nEedeysanayaasha ayaa badankoodu la qabtay xilli ay ka qayb galeen isku imaatin sharci darro ah .\nTaliyaha booliska ee ismaamulka Nairobi ,Augustine Nthumbi ayaa sheegay in qaar ka mid ah shakhsiyaadka la xiray ay ku dhex jireen goobaha lagu caweeyo halka kuwo kalena aynan sidan maaskaro in kastoo ay ku sugnaayeen meelaha dadku ku badan yihiin.\nWaxaa uu carrabka ku dhuftay in eedeysanayaasha maxkamadda la soo taagi doono berri oo Talaado ah.\nMr.Nthumbi ayaa intaa ku daray in ciidamada booliska ay sii wadayaan howlgallada lagu xaqiijinaya in si buuxda loogu hoggaansamo amarrada lagula tacaalaya caabuqa corona ee uu ka mid yahay bandowga habeenkii.\nDhanka kale saraakiisha ammaanka ee Nakuru ayaa xiray 226 qof oo lagu eedeyay in aynan ilaalin xeerarka ka dhanka ah cudurka.\nPrevious articleQM oo baaq ka soo saartay xaaladda Soomaaliya\nNext articleDHAGEYSO:Guddoomiyaha dowladda dhexe u qaabilsan ismaamulka Wajeer oo soo saaray digniin ka dhan ah daroogada


Q: 6,7,8,9,10,11,12,13 - Page 3\nGuubaabadii, Gulufkii iyo Googgooskii Gaarriye - Q: 6,7,8,9,10,11,12,13\nSamoow guur baaqdayoow-wa,\nSamoow geesi ciillanoow-wa,\nHabeen aan good la seexday,\nWixii iga gaadhayoow-wa,\nMa gocor baa aabbahaa ah?\nMa gacalkaagaa ku deyrshay?\nMa garabkaagaan rag joogin?\nMaxaad ku gunaanad seegtay?\nGarnayl baa loo ridaaye,\nAdoon weli lagu gardaadin,\nMaxaa fiintii gadoodshay?\nMaxaa gabawaray ciddayda?\nMaxaa gebagebaha keenay?\nGeyaanku muxuu ka fiigay?\nHoheey caku! guul-darraanta,\nHadday garashadi sabooshay,\nHadduu gamashiyay wanaaggi,\nHaddii gees lay faquuqay,\nGefkii loo wada badheedhay,\nHaddii gooni laygu qoolay,\nGarsoore yaqaan haweenka,\nRacfaan baan goobayaaye,\nHalkaa geeddigu ha joogo.”\nRiwaayaddii “Eed Hooyo laga galay” aan ku soo xidho heestan la magac-baxday “Dhaleeco” oo uu tiranayo nin Riwaayadda ku masilayay macallin gabadhaa wax u dhigi jiray. Wuxu ku haaramayaa dhaqankaa foosha xun ee dumarka ka eexday ee ay tahay in aynu dabar-goyno. Heestu waa Dhaanto, waxaanu yidhi:\n“Dadyoow dheddiggooda aan dhaqanini,\nDhanaan iyo haani dhey ramag,\nWixii lagu dhigo ayay dhididdaa,\nDhabaqu dacar buu ka soo dhex baxaa,\nHashaad dhagaxiyo dhul baas ku furteen,\nWaxay dhali laydba way dhicisee,\nAyaan dhito dhiilo loo culan,\nLaftaad dhuuxdeen luddaad dhilateen,\nGabdhaha dhugcayee dhafoorka goddeen,\nWixii lagu dhigay hablaha u dhintee,\nDhaleeciyo xani u sii dheer tahay,\nDhurwaagii cunoo dhaqaalayn qaba,\nHal dhaawac ku yaal in sii dhagxisaan,\nHa dhaco dhaqankaad ka barateen.”\nBishii Diisambar 1979kii Gaarriye wuxu ballaysimay taxanihii maanso ee dal iyo dibadba maaxday ee Deelleeyda oo hordhac u ahayd halgankii hubeysnaa ee dibuxoreynta Qaran ee SNM horseedka ka ahayd. Tixdaas oo ahayd “Dugsi ma leh Qabyaaladi” haddii aan tuducyo ka soo qaato, waa kii lahaa:\n“Dig dheh Deelka maansada,\nTixo dur iyo daabac ah,\nHa ka dido shan-xuubluhu,\nSoomaali waa duud,\nDakan-qabe ha joogee,\nWaa ul iyo diirkeed,\nDeris iyo tol wada yaal,\nNin dan laana kala gura,\nQoloqoladan loo degay,\nKama iman dadweynaha,\nSidii loo duddubin laa.”\nGaarriye wuxu ka mid yahay foolaadka hal-abuurka Soomaaliyeed ee sida geesinnimada leh maansadooda ugu adeegsaday caabbiga nidaamkii Siyaad Barre. Maansada Gaarriye waxay leedahay baadi-soocdeeda gaarka ah taas oo laga dheehan karo siduu u tidco iyo halka uu uga soo mullaax diiro. Badanaa tixaha Gaarriye ma dhaadheera. Wuxu caan ku yahay in uu ereyo la wada yaqaan inta badan adeegsado\nWaxaynu tusaalayaal u soo qaadan karaynaa maansada Gar-naqsi oo af uu u adeegsanayo aynu ka xusi karayno:\n“In aan beenta gudhan,\nCiddu kama geydee,\nHa ku goosan idhi,”\nWaxa kale oo aynu soo qaadan karaynaa tuduc hees ku jiray oo ahaa:\nHadda noo wad sheekada,”\nWaxay ka mid yihiin waxyaabihii soo-jiidashada lahaa, ee maansooyinkiisa macaanayn jiray ama xawaashka iyo milixdaba u noqon jiray.\nWaxa intaa u dheer isaga oo inta badan maansadiisa ku aroorin dhaqanka iyo suugaanta Soomaaliyeed. Heesaha Gaarriye waxa kale oo ay caan ku yihiin in uu inta badan adeegsado badaha maansada oo dhan. Isaga iyo Hadraawiba waxay soo nooleeyeen bado haddii aanay adeegsan lahayn meesha ka bixi lahaa. Bal hadda aynu tusaale u soo qaadanno heesta la yidhaa “Hashii Cosob” oo uu tiriyay 1980kii. Waa beryihii uu nidaamkii aan la mahadin ee Siyaad Barre odhan jiray waxa lala dagaallamayaa “Suuqa madow”. Waa beryihii wadhatada iyo jeeblayaasha la xidh-xidhi jiray ee ganacyo-weyntii dhaqaalihii dalka curyaamiyay aanay cidina qaban jirin. Wuxu yidhi:\nU diiday cir-weyne,\nIn aan ku casuumo,\nHaddaad caqli leeday,\nCar Suuqa madoobi,\nCidduu yahay soo hel,\nMa jeeblahan cawlan,\nAyaa ku curyaanshay?\nKumaa cadowgaa ah?\nNin kuu cudud sheegtay,\nJar dheer kala ciiray,\nNin ceebta korkiisa,\nCaddaan ugu taalla,\nAroorba cid saara,\nMaxaad u cawaansan?\nDhiqlaa ku cunaaya,\nIntaad ka cabsooto,\nMaxaad naf cagaagan,\nIslaan cimri-goys ah,\nCibaado sabool ah,\nCulayska u saari?\nHaddii col la sheego,\nHashii cosob waa tan’”.\nWaa mid ka mid ah badaha maanso-carruureedda Soomaaliyeed oo beryo hore inoogu danbaysay malaha da’aha maanta joogaana aanay garteenba ama dhaadeenba.\nMaxamed Xaashi Dhamac, 1982kii ayuu ku biiray ururkii SNM ee horseedka ka ahaa halgankii hubeysnaa ee dibuxoreynta Qaran. Gaarriye wuxu leeyahay Diiwaan uu ku ururiyay maansooyinkiisa oo la daabacay oo la yidhaado ‘Hagarlaawe’. Diiwaanka Gaarriye wuxu u qaybsamaa saddex qaybood oo kala ah: Guubaabo, Guluf iyo Googoos. Aniga oo qormadaydan ku guud-maraya nolosha iyo curinta Gaarriye, bal aan soo qaato immikana tixda la yidhaahdo “Waayo-arag” oo uu kaga hadlayay halgankii hubeysnaa ee lagaga hor tegay nidaamkii Siyaad Barre. Bal aan soo qaato qaybta uu SSDF-ta kaga hadlayay, jabhaddaas oo uu Guddoomiye u ahaa Cabdillaahi Yuusuf oo tan iyo intii uu garaad yeeshay ku hammiyayay in uu mar uun Soomaaliya Madaxweyne ka noqdo. Hadda waxaynu joognaa 1983kii. Meeshu waa Addis-ababa.\nTixdani waxay ku saabsan tahay Cabdillaahi Yuusuf oo Waa-suge sheekadan ku jilaya. Habeen buu seexday. Wuxu ku riyooday isaga oo Madaxweyne ah oo “Villa Soomaaliya” ku jira. Subaxnimadii ayuu gelgelin cidla’ ah oo Addis-ababa ku taal ka toosay. Qaadan-waa ayay ku noqotay. Bal hadda aynu eegno sida farshaxannimada leh ee Gaarriye sheekadaa Waa-suge u marinayo. Aniga oo aan tixda soo wada qaadanayn, bal inta Waa-suge aan wax aan badnayn ka soo garoocdo, Gaariiyena sidaa raalli ha igaga ahaado. Wuxu yidhi:\nLana soo walaanwali,\nWuxu sheed ka halacsaday,\nUmmad weer ka wada siman,\nOo waabab hoos tuban,\nIyo guri wacdaro qaba,\nOo meel barwaaqo ah,\nGunta waadi kula jira,\nOo wiil bardaaniyo,\nWiilwaal garoomo leh,\nDeyrku waayir leeyahay,\nOoy godolki waa-beri,\nHeeso aad u wacan iyo,\nWebiguna dhegaha nabay,\nOo xareedda wadhan iyo,\nWarka hoos u dhigayaan,\nOo weedha karantiyo,\nOnkodkii ku weyraxay,\nKu dul weehanaysoo,\nIntay dhigatay wiiqii,\nWax xille isku dhigayaan,\nQorraxduna wac soo tidhi,\nDhankaa hore dhan buu ahaayoo waa riyadii Waa-suge. Waagii markuu beryay ayuu ka toosay halkii uu xalay seexday. Lama-huraan waa caws jiilaale, wuxu arkay in uu Addis-ababa joogo oo wuxuba riyo baas ahayd. Qaadan-waa iyo af-kala-qaad! Muxuu haddaba Waa-suge yeelay markay xaqiiqadan qadhaadhi ku soo baxday? Halkii uu Cigaal Shidaad riyadii Libaaxa ka yidhi: “Ilaahayoow riyo nooga dhig,” ayuu Waa-suge halkan ka yidhi: “Allahyoww aanay riyo iga noqon.” Noqotay oo riyo ayay ahayde, bal aynu daalacanno wixii uu Waa-suge ku tallaabsaday. Gaarriye ayaa darka inoogu jiray, oo hadba doobi aynu durduuranno soo tuurayaye, aan idin ka codsado in aydaan hormada isku dilin. Da’-yarta Wuxu yidhi:\n“Riyo been ah weeyee,\nWigladaas ku jira buu,\nMise wuxu kor yaallaa,\nWeylaalistii ma leh,\nKu wareer hummaaggii,\nWerwer baa ku kowsaday,\nWeerar buu u halabsaday,\nWaagiina maba sugin,\nWeli waa alleyl dem ah,\nHabeen waaxi nooshahay,\nMugdi gaasha-weyne ah,\nWaalashiyo waxaa go’an,\nWaayirrada indhaha shida,\nIs-na waa wadwaad falan,\nLa-wajaaf habeeno leh,\nLaga waani biimaha,\n‘Waar aayar’, lagu yidhi,\nSoo joogso laga waa,\nWaayeelki loo diray,\nWalag way ka quusteen,\nWax kalaa ka salag lee,\nWiyil qooqan heensee,\nSi aanu waqti u lumin,\nWade kalena loo helin,\nWabadaran afka u saar,\nWaalalowte kala dhacan,\nWeeraarta ximanka leh,\nWabataqanta oo idil,\nRagga uu wasaashaday,\nKu weydaaray buuraha,\nWaar-waarri oo luud,\nDalcadaha waddaranka ah,\nDib u soo walaandee,\nHadba wiil ku taakee,\nUna loog waraabaha,\nWuxu wadhadhac leeyoo,\nWirdi maalin oo leyl,\nHadba doc isku waababa,\nWuxu qaw ka weecdaba,\nWax la yidhi Hadraawoow,\nMaantaa war joogaa,\nWiriq oodan buu galay,\nShilna wayna daan-weyn,\nBogga hore far waaweyn,\nSi wanaagsan ugu taal,\n‘Wax la waayay Weydoow,\nNinkii waalan baw duda’,\nLa ye weedaddawgii,\nKa wareegtay xeegadu,\nWax se wadhi ka joogtaa,\nUbaxuu wadnaha jaray,\nBadi haadka loo wadhay,\nAaway walacsankii Mudug,\nCakuyeey! Wah iyo ciil,\nQaar baan war loo hayn,\nWar-daddabiyo been iyo,\nWaxna waad xujoowdiyo,\nWanjal bay ku xidhan yiin,\nWaddankay ku laabteen,\nBadhna way waqaafeen,\nBadhna waranka loo daab,\nBadhna loo dardaar-weri,\nBadhna waabay waasheen,\nInta waadhka jiiftaa,\nIyaguna wacaal ma leh.\nBal hadda sheekadan waxaad barbar dhigtaan ta maanta taagan. Cabdillaahi Yuusuf riwaayaddii ka socotay Nayroobi ayaa loogu cumaamaday. Sawirkaa uu Gaarriye 1983kii ka bixiyay kiisii ayaa maantana taagan. Waa-suge waxa lagu yidhi: “Madaxweyne ayaad Soomaaliya u tahay.” Dal iyo dad uu gacanta ku hayaa se ma jiraan. Gaadhigaa waalashu go’naayeen ee uu 1983kii fuulay mid la mid ah ayuu maanta oo ay 21 sannadood ka soo wareegtay damacsan yahay in uu fuulo. Talo waa ta kaga go’day: “Gacallayaaloow ciidammo 20,000 gaadhaya ha la I siiyo.” Sheekadaa hore ee Gaarriye halka ay ku dhammaatay ayay tan danbe ee Waa-sugena ku danbaynaysaa. Laaxin laga jari maayo. Waa haddii aanu waantoobin oo aanu talo-qaadan.\nTixaha halhayska noqday ee Gaarriye waxa kale oo ka mid ah maansada “Gar-naqsi” ee uu tiriyay 1983kii beryihii lagu jiray halgankii hubeysnaa ee dibuxoreynta Qaran. Heestan wuxu ku gar-naqsaday markii kooxo uu ka mid ahaa lagu sheegay “Calan-cas” ee la faquuqay dadkana laga dhaadhiciyay in ay wax kale aamminsan yihiin. Macnaynta ama qeexidda “Calan-cas” ma aha wax lagu heshiis yahay. Ninba si’ ayuu u macnaystaa. Waxa kale oo jirta in macnuhu is-beddelayay tan iyo 1982kii. Waa mowduuc waqti badan qaadan kara oo aanan maanta u ambo-bixin. “Calan-cas” xaggayga shaabbad ayay ka ahayd lagu dhufanayay koox SNM ka tirsanayd oo lagu durayay fikirkooda. Murankii kooxaha SNM dhex yaallay mabda’ laguma aroorin karayn. Maxaa mabda’ iyo hantiwadaagba keenay Urur xubnihiisa inta ugu badani beel qudh ah ka soo jeedaan ayaa lagu wada jiray e’.\nHaddii aan wax aan badnayn ka soo qaato “:Gar-naqsi” waa kii lahaa:\nLaba iyo hal goor,\nMeel baas gashee,\nIyadoo gambo leh,\nMarna gaalku qabay,\nMarna boygii Giib,\nMidba gaar ahaan,\nMaanta ooy Gobaad,\nIntay guri lahayd,\nBoqol gaw ah tahay,\nGalabtana mar kale,\nIn uu gaabsi jiro,\nGoogol-dhaaf ku furo,\nGo’ haddaan u riday,\nMa denbaan ka galay?\nMarkii guun furaba,\nHaddii Godadle kale,\nGensina iska jiray,\nXil gubaayo ahay,\nOo aan Gobaad,\nWixii kula gudboon,\nTasho gooshkan idhi,\nMa ii gaalnimaa?\nHaddaan kuu gabyaba,\nKuu godob miyaa?\nMa ka aar-gudaa?\nMa go’doomi baa?\nMa gondaha jar baa?\nMa ha gaaggaxaa?\nHa ku gaabsadaa?\nMa ha guuxin baa?\nMa in aan gudhaa?\nHadal waa gunnee,\nGaarriye si fiican ayuu u yaqaannaa uguna hadlaa afafka Carabiga iyo Ingiriisigaba. Waxa intaa u dheer isaga oo labada afba luqad ahaan iyo suugaan ahaanba u dersay isuna baray. Weliba markaad afka carabiga sii raacdo, wuu ku gabyi jirayba tan iyo carruurnimadiisii. Gaarriye ma aha hal-abuur curinta oo keliya u ban-baxaye, af-Soomaaliga luqad ahaan iyo naxwe ahaanba cilmi-baadhis ayuu ku sameeyay. Mararka uu xafladaha Suugaanta ka hadlayo ayaad ka garataa sida qotada dheer ee uu u macnaynayo. Weliba waxa intaa u dheeraa isaga oo inta badan is-barbar dhigi jiray Suugaanta Soomaaliyeed, ta Carbeed iyo ta Ingiriisiga ahba si uu dadka u fahamsiiyo dhismaha badaha maansada. Aqoontaa qotada dheer ee Suugaanta iyo af Soomaaliga uu u lahaa ayaa keentay in uu Bare ka noqdo saddexda Jaamicadood ee Camuud iyo Hargeysaba iyo Timacadde oo uu ka dhigi jiray Suugaanta.\nGaarriye waxa kale oo uu leeyahay dhowr maanso oo ku saabsan arrimo ama dhacdooyin caalami ah oo ay ka mid yihiin: “Water-gate” 1977kii, “Simbaabwi” iyo “Mandela” oo 1980kii ahaa. Waa mararka uu Gaarriye dhex galo fagaarayaasha caalamiga ah ee uu ka maansoodo dhacdooyinka dunida, weliba kuwa uu bah-wadaagta la yahay ee ay dooc iyo dareenba wadaagi jireen.\nBal aynu wax aan badnayn ka soo qaadanno saddexdaa maanso. Midba dhowr tuduc oo wax inooga iftiimaya dulucda ay daarran yihiin aan soo qaato. Aynu ku horreyno “Water-gate”. Angola ayaa halgan hubeysan xornimadeedii kaga maroorsatay gumeysigii Boortuqiiska. Dawladda Maraykanka ayaa “Veto” ku ridday si aanay Angoala Qarammada Midoobay uga mid noqon. Xaaladdaa iyo dhacdooyin kale oo caalamiya ayuu ka gabayay Gaarriye. Wuxu yidhi:\n“Wiswis bayga galay Kaartaroow, weheshigiinniiye,\nWaayo-arag wixii aan ka helay, Buugaggii weriyay,\nWixii aad baddeen buu khalqigu, weli la taahaaye,\nSu’aalaan ku weydiinayaa, ila sal-waaweyne,\nWalaalnimadi aan koolin jiray, waadhka yaa geliyay?\nIsagoo takoor qaba ayaa, laba-wejiileeyey?\nAlla weger waxaad belo dhigteen, waa ka waasacane,\nNiksan wayla sahal ceeb haddaad, ka werweraysaane,\nQirta “Wootar-gaytyadu” ka badan, taydin weriseene,\nFiyatnaam wixii aad baddeen, uunku wada yaabye,\nSidii dhibic Wajiineed wixii, gumuc is-weydaartay,\nNin wareystay waa garanayaa, wahankii Saygoone,\nMinawaarro dhagaraysanoo, cudur walwaalaaya,\nIyo nacab dayuurado wataa, geliyay weysaaqe,\nRaggaad waranka siiseen anoo, weli u ooyaaya,\nMarna waxan I deyneyn Duqii, ugu fil-weynaaye,\nWaheey geeridii Hooshi Miin, wiilashay gudhaye\nWoobbiga Angoolee qarxaday, wiririgtii yeedhay,\nBoortuqiiski wiiqay rabeen, in ay ku waabshaane,\nGoortuu wadnaha taabtay bay, Wegen u fuuleene,\nWaxay waarrisaba maalintay, calanki waaheeshay,\nWaqalkiyo daruurihi onkoday, webiyadi dooxmay,\nGuushii markii loo waqlalay, Neeto wirif-raadshay,\nIn wakiil u tago Yuu En Oo, Golaha waageeran,\nMaan garan halkuu weyd ka yahay, waajibkaa cadiye,\nBal aynu eegno sidii uu Gaarriye uga qayb galay dabbaal-deggii loo sameeyay madax-bannaanidii “Simbaabwe”. Weliba haddii aanan qaldanayn maalmahaa Gaarriye wuu xanuunsanayay oo wuxuu habeenkaa ku jiray cisbitaalkii Bilayska ee Muqdisho ku yaallay ee la odhan jiray Madiina. Habeenkaa ay Angola xornimadeeda u dabbaal-degaysay, ku-sinnaan lixdii galabnimo ayaan Gaarriye kaga tegay cisbitaalkaa oo aan ku soo booqday. Aniga oo aan heestaa soo wada qaadanayn, bal aan idiin ka mariyo meerisyo aan badnayn. Wuxu yidhi:\n“Cirka sare dayaxa,\nDar silloon miyaa?\nOon sebenka iyo\nSow kuwan Fu’aad,\nWeli saaxiga ah,\nEen saxalka iyo,\nDhulku waa sidee?\nMa sawaaban yahay?\nSanam baan dirgane,\nSow kan aan gilgilan!\nBaddan suuxsan baan,\nMa dhirtaan sirtiyo,\nSinta may lulaan?\nMa Simbaabwi baan,\nSaaka loo wan-qalin?\nAynu ka gudubno hestaa oo aynu eegno siduu Gaarriye u abbaaray halyayga caan-baxay ee Nelson Mandela. Heestan oo uu ugu wan-qalay “Mandela” wuxu tiriyay 1980kii, markaas oo uu Mandela ku xidhnaa xabsigii xumaa ee ku yaallay jasiiradda “Robin”. Wuxu yidhi:\n“Gabay-yahow I maqal,\nMaax yahay ha gudhin,\nInta uu mudduci,\nWax kastuu marsado,\nMarlay kiiska qabo,\nGarta madax ka yahay,\nKa markhaati yahay,\nMadfacyahaw ha damin,\nMujrinyahaw ha ledin,\nMaansada ha deyn,\nIi noqo maddane,\nKu marriimo dhiig,\nKuna meydho ciin,\nKu dhig heestan milil,\nDacar lagu margado,\nTixdu waa mag-dheba,\nNin kastoo mitida,\nOo madiidin neceb,\nWaa madhax u yaal,\nWaa muuno iyo,\nTaallo aan u muday,\nCidda uu metelo,\nMagli baan ku qoray,”\nWaa mar kale iyo Macallin Gaarriye oo soo nooleeyay mid ka mid ah badihii maanso-carruureedda. Markanna waa tixdaa ‘Mandela’ ee aynu kor ku soo xusnay oo ahay ‘Maqaleey war-laay, Ma laguu warramay.’\n1979kii, hees uu gabadh Muqdisho joogtay ugu caleemo-saaray “Carshigii Jamaalka” oo isla magaca heesta ah, wuxu ku yidhi:\nCidhifyada u saartee,\nKu ciyaara laydhee,\nDibnaheeda culayga ah,\nCirridkeeda dhuxusha ah,\nIlkahaa caddaanka ah,\nNaasaha canbuusha ah,\nSunnayaasha cawsha ah,\nSanqaroorka Caynab ah,\nDhexda caaro-dhuubta ah,\nMas-ciideedka midabka ah,\nKubabkay u culus tahay,\nWaa Xuural-cayn oo,\nCad aan quudho kuma arag,”\n1974kii, wuxu Gaarriye tiriyay gabayga la magac-baxay “Damaashaad”. Waa habeen Iid Soon-fureed ahayd. Waa dood dhex martay isaga iyo barbaar kale oo ay habeenkaa Xamar wada joogeen. Gaarriye oo dabbaal-degga qayilaad ka dhigan lahaa, ayaa lagu diiday tiisii oo intii badnayd isku raacday in “Cawayska Jubba” la tago. Gabaygan farshaxannimada la tiicayaa dhacdadaas ayuu ka dhashay. Waa gabay ku xusuusinaya tixdii Ismaaciil Mire iyo tii Cabdisalaan Xaaji Aadan. Waa kii Ismaaciil lahaa: “Annaga oo Taleex naal Jihaad, taladi soo qaadnay,” Cabdisalaan Xaaji Aadanna, isaga oo tixdaa Ismaaciil gabay-xayiraya waa kii mariyay tixdii kaftanka iyo ijtimaacigaba ahayd ee tuducyadii ku jiray ay ka mid ahaayeen:\n“Duhurkii Toggaa Herer haddaad, qedo ka soo tuurto,\nHurdo laguma taamee naftaa, lala tacaalaaye,\nAnigiyo toddoba aan ku jiray, tumasho soo qaadnay”,\nHalkaas ayuu la maray. Gaarriye, maansadiisa “Damaashaad” waa la rabac maansadan danbe ee Cabdislaan, marka laga reebo qaafiyadda oo “Da” ah iyo mowduuca oo caweys ah, halkuu ka hore ka ahaa qayilaad. Aniga oo aan soo wada qaadanayn wuxu yidhi:\n“Damaashaadka Iidaha haddaad, Xamar dal-xiisayso,\nLaysma diiqdeeyee naftaa, lala dedaalaaye,\nAnigiyo da’dii aan ku jiray, war is-dareensiinnay,\nHabeenkaa dabkay shidan lahayd, doodda ka aloosnay,\nNin kastaa si buu door-bidee, la igu diid tayda,\nCaweyskiyo docdii loo badnaa, taladi loo deysay,\nDafafkii Garneyloow la dhaaf, dininigtoodiiye,\nHooballadu durbaannada onkoda, kaga dayaansiiye,\nAnnagoon digniin qabin biraha, danana noo qaate,\nNin deyaysan baan weli ahee, diday galaayuuska,\nDig tii horeba wixii saar lahaa, dabar-la’aan gooste,\nSida geel dar loo horay golaha, deyran lagu oogsay,\nDuumada sideedii jibbada, laysku wada daaray”,\nMalahayga Qormooyin kooban kaga geyoon meynno maansooyinkii dhinacyada badan ee nolosha aadamaha taabanayay ee Gaarriye e’, bal ma u yar leexdaa shakhsiyadda Garriye iyo sida ay u cabbireen dhowr qof oo aqoon aad u dhow la lihi. Intii ay Qormmoyinkani socdeen, ayay E-maillo ii soo direen dhowr ka mid ah ardayda Gaarriye Suugaanta ugu dhigo Jaamicadda Camuud, waxaanay ila noqotay in aan dareenkooda idiin soo gudbiyo. Xusuusnaad in maqaalladan la qoray 2004kii markii aan Qormadan diyaarinayay, oo aan la qorin intan Gaarriye geeriyooday.\nAa ku horreeyo, Mustafe Maxamed Kheyrre, BBA, Jaamicadda Camuud. Wuxu yidhi:\n“Prof. Maxamed Xaashi Dhamaca (Gaarriye) oo Jaamicadaha Camuud iyo Hargesaba ka dhiga labada kooras ee kala ah Embryology iyo Literature waa shakhsiyad aanan garanayn kelmedo aan ku sharxo qiimaha uu ugu fadhiyo guud ahaan ummadda ku abtirsata af-Soomaaliga. 17 sano oo aan fasal soo dhex fadhiyay wuxu ahaa macallinkii iigu saamaynta badnaa. Wuxu igu dhaliyay fikirka ah in aan wax qoro, isla markaana isku dayo in aan maansooyin curiyo. Miisaanka shakhsiyadeed, af-tahannimadiisa, aqoontiisa faca weyn iyo sida uu ugu heellan yahay in uu soo saaro jiil aqoonyahanno ah ayaa keentay in uu si weyn u kasbado quluubta ardaydiisa. Fasalkiisa waxa loogu soo ururaa sida ay shinnidu boqorkeeda ugu soo xoonto ama sida ay biyuhu meesha godan ugu soo gororaan. Waxaan xusuusanahay iyada oo inta uu fasalku buuxsamay daaqadaha laga dhegaysanayo. Saddexda saacadood ee ay xiisaddu socotaa waxay nagala yar tahay saddex daqiiqadood. Waxaan xusuusanahay maalin aan fasalkiisa ku soo beegmay iyada oo ay kaadi kululi I hayso. Intii aan ku jiray fasalka mar keliya maan dareemin; haseyeeshee isla markii uu yidhi: “Caawa fasalku halkaas ha inoogu joogo”, ayay igu soo xaadirtay illeyn waxan ahaa nin dareenkiisa oo dhami uu maqan yahaye.\nProf. Gaarriye, iskama weynneysiiyo ardaydiisa iyo dhallinyaradaba, bal se wuu soo dhaweeyaa inta uu tilmaami karona wuu tilmaamaa oo waxba kama hagrado. Wuxu aad ugu mashquulsan yahay sidii uu u heli lahaa jiil da’ yar oo mustaqbalka buuxiya kaalinta uu maanta isagu ku jiro. Sidaa daraaddeed fasal kasta oo uu wax u dhigo waxa uu kala baxaa dhowrka arday ee dhinaca suugaanta u janjeedha, dabadeedna wuxu kor u sii qaadaa aqoontiisa dhinaca suugaanta. Isku soo xooriyoo Gaarriye waa shakhsiyad nooceedu dadka aad ugu yar yahay sida ay dheemmantu dadka ugu yar tahay.”\nBal aynu eegno Axmed Yaasiin Muxumed Cadde, BBA, Jaamicadda Camuud, sida uu isna u arko Gaarriye. Wuxu yidhi:\n”Prof. Gaarriye oo aan si gaar ah u xiisayn jiray maansooyinkiisa, inta badanna dhegaysan jiray, waxaan shakhsiyaddiisa si dhab ah u bartay markii uu noqday macallinkayga Suugaanta Soomaalida sannadkii 2003dii. Dareenkayga ku wajahan Gaarriye wuu ka waafisan yahay in aan ku cabbiro kelmedo kooban. Haseyesshee, haddii aan wax ka iftiimiyo intii uu Gaarriye macallinka ii ahaa mar waxaan dareemi jiray jawi farxadeed, marna mid walaac marna waan hiigsan jiray.\nWaxaan jawi farxadeed dareemi jiray marka aan xusuusto nasiibka aan u yeeshay in uu Gaarriye macallinkayga noqdo, isla markaana I dhadhansiiyo nuxurka Suugaanta Soomaaliyeed oo uu meelaha qaar isagu bud-dhiggeeda leeyahay. Waa abaal aanu u hayno;\nWaxa farxaddaa barbar socday walaac. Waxaan odhan jiray: “Waar inta uu nool yahay aan ka faa’iidaysanno oo taariikhna kala hadhno, hadhaw lama helayo istabnigiisa e’;\nDhanka kale, waxaan had iyo jeer ka fikiri jiray sidii aan wax badan ugaga dayan lahaa. Wuxu leeyahay hab-dhaqan ku salaysan: dad-jacayl, naxariis, waalidnimo, waddaninimo iyo indheer-garadnimo. Arday kasta oo uu wax u dhigo duruufihiisa wuu la socdaa iyada oo aan cidina u sheegin.\nGaarriye wuxu baal dahab ah kaga qoran yahay taariikhda Somaliland, haddii ay tahay waqtigii halganka gacantii uu ka geystay iyo haddii ay tahay wacyi-gelintii nabadaynta iyo weliba barbaarinta da’yarta wax baranaysa.”\nUgu danbaynna, bal aynu eegno dareenka Xasan Maxamuud Cabdi (Xasan Burco), BBA, Jaamicadda Camuud. Mar uu Gaarriye ka hadlayay wuxu yidhi:\n“Prof. Gaarriye wuxu noloshayda ku leeyahay saamayn badan. Wuxu wax badan iga baray Suugaanta Soomaalida iyo dhacdooyinkii ugu waaweynaa ee Soomaalidu soo maray. Muddadii sannadka ahayd ee uu macallinka ii ahaa waxaan bartay wax aanan soo baran intii ka horreysay ee aan soo noolaa oo dhan. Gaarriye ma aha macallin keliya, bal se waa waalid dhab ah. Ma aha macallimiinta ay ardaydooda ugu danbayso marka ay fasalka ku kala tagaan. Haseyeeshee, wuxu lka socdaa arday kasta oo jaamicadda ka soo qalin-jebiyey halka uu joogo. Da’ yarta inta uu abaqaalo kama tago, balse wuu waraabiyaa ilaa inta uu hubsanayo in midhihiisu bislaadeen. Waxaanan marnaba illaaweyn sida deeqsinnimada leh ee uu waqtigiisa noogu huray iyo sida hagar-la’aanta ah ee uu wax noo baray. Waxa qalbigayga inta uu qoyan yahay ku sii negaan doona waanooyinkii iyo talooyinkii uu na siiyay.”\nWaxaynu ku soo xidhaynaa Qormooyinkan Gaarriye maansadiisa hoobal oo ka mid ah kuwa ugu quruxda badan. Waxaan ka qoray Xasan Mowliid Axmed, waxaanu yidhi\nCumarow ha’ iyo waw\nHal madow araar culus,\nHiggaad alif wax maale,\nAma xarafka hoos dhaban,\nHarawaati mowjad ah,\nHal-abuurka ila garo,\nHeesaa ayaan ahay,\nHadhuubbada u dhigataan,\nCirca haadda duushaan,\nHeellada la jiibshaa,\nBaloolley la haystaa,\nKalluun midiba hayb yahay,\nKii hadhaaya loo tudhin,\nAyaan kala hagaajaa,\nHoobal bay yidhaahdaan,\nIndhoolaha anaa haga,\nKa hallaysan waaniya,\nHalyeeyada anaa ladha,\nAnaa u hiisha maatida,\nHirdankii Bien Fu,\nAnaa heeray Faransiis,\nMarkii ay halgaadeen,\nHootadoodi baan ahay,\nMarkii Ruush hanbaabiray,\nHareertaan ka taagnaa,\nAdoo nacab ku haystoo,\nHalis aad u dhowdahay,\nRajo kuu hirtaan ahay,\nHaro laga cabbaan ahay,\nSaxal-qaad hawaan ahayn,\nHabeenkii riyaan ahay,\nHadar iyo sas aan layn,\nSir ku hoos jirtaan ahay,\nCirkay heego ii taal,\nDhulkaan hoos u xulanahay,\nHillaac bilig yidhaan ahay,\nMarkaan felegga haybsaday\nQorraxdana hal maal iyo,\nAnna ku hurushoobaa,


Maxay Isku Diyaarineysaa Websiteka? 5 Nidaamyada laga bilaabo Naqshadaynta si looga hortago soo xiritaanka bogga aan sharciga ahayn\nWebka xoqitaanka, oo loo yaqaano goosashada webka, Soo saarid, waa tiknoolaji kaa caawiya abaabulida iyo soo saarida macluumaadka mid ama ka badan bogag internetka. Waad bedeli kartaa URL-yada kala duwan adigoo isticmaalaya foomka CSS, JSON, REGEX, iyo XPATH faylasha. Sidaa daraadeed, duubista shabakadda waa geedi socod adag oo ah ururinta macluumaadka si toos ah shabakadda. Barnaamijyada xajinta webka ee hadda iyo xalalka waxay kala duwanyihiin ad-hoc si nidaamsan oo isdaba-joog ah oo u bedeli kara boggaga ama blogyada oo dhan macluumaadka faa'iido leh oo wanaagsan.\nSiyaabaha looga hortagi karo bogga internetka ee sharci darada ah:\nWebmaster wuxuu isticmaali karaa tallaabooyin kala duwan si loo yareeyo ama loo joojiyo qalabka waxyeellada leh. Hababka ugu waxtar badan ayaa lagu sharaxay hoosta:\n1. Jooji cinwaanka IP:\nWaa inaad xirto spammers cinwaanka IP ama gacanta qalab lagu kalsoon yahay.\n2. Diido adeegga internetka APIs:\nWaa wanaagsan tahay in la joojiyo adeegga internetka ee APIs ee soo bandhigi kara nidaamyada. Xeebaha isticmaalaya xarrumaha wakiilada ayaa lagu xakameyn karaa farsamadan iyada oo aan dhibaato jirin.\n3. La soco socodka gaadiidkaaga webka:\nWaa mid muhiim u ah dhammaanteen in aan la socono taraafikada webka iyo sidoo kale tayada. Haddii aadan adeegsan adeegyada SEO oo weli helaya aragtiyo badan oo aragtiyo ah, waxaa laga yaabaa inaad ku dhufatey baaskiil.\n4. Waa in aad isticmaashaa qaababka la xayiray si aad uga takhalusatid boksadaha xun iyo sawirada bogagga . Badanaa, qaanadaha ma ogaan karaan qoraalka ku qoran jariidadda oo aan awoodin inay ka jawaabaan caqabadaha noocan oo kale ah. Habkani, waxaad heli kartaa gaadiidka dadweynaha kaliya oo ka takhalusi bots.\n5. Adeegyada ka hortagista ganacsiga:\nShirkado badan oo badan ayaa bixiya barnaamijyo antivirus iyo anti-bot. Waxa kale oo ay leeyihiin adeegyo badan oo ka hortag ah oo la xidhiidha websaydhka, bloggers, kuwa horumariya, iyo barnaamijyadaba. Waxaad ka faa'iideysan kartaa mid ka mid ah adeegyadan si aad uga takhalusto websaydh sharci darro ah.\nLabo siyaabood oo kala duwan oo loo isticmaalo shabakadaha bogagga internetka:\nIyadoo sawir gacmeed leh, si fudud ayaad u dhisan kartaa boggaga internetka si aad u soo saarto xog muhiim ah naftaada.\n1. Qalabka iyo qiimaha gawaarida:\nWaxaa la caddeeyay in qiimeeynta sicirka ay gacan ka geysan karto hagaajinta faa'iidada guud boqolkiiba labaatan iyo labaatan. Marka badeecadaha iyo qiimaha la gooyey, waxay kuu sahlanaan doontaa inaad ogaato sida ganacsigaaga loo kobcin karo internetka iyo sida loo iibiyo tirada ugu badan ee alaabta iyo adeegyada. Habkani waxaa si ballaaran loo isticmaalaa websaydhyada safarka, shirkadaha e-commerce, iyo shirkadaha kale ee internetka la mid ah.\n2. Kusoo dhowaanshahaaga joogitaankaaga internetka si fudud:\nWaa waji muhiim ah oo weyn oo ka mid ah duullimaadyada websaydhka halkaasoo ganacsiyada lagu sharxayo iyo dib u eegista goobaha la xoqay. Waxaa loo isticmaalaa in lagu hubiyo waxqabadka sheyga gaarka ah ama adeegga, falcelinta iyo dabeecadaha isticmaalaha, iyo mustaqbalka ganacsiga. Istaraatiijiyadan shabakada ah waxay gacan ka geysan kartaa sameynta liisaska iyo jadwalka ku salaysan dib u eegista dadka isticmaala iyo falanqaynta ganacsiga Source .


Baahida iyo Doonista! | Afrikaan I Saldhiga xalka caqabadaha\nCabdixakiim-Tiyari Cabdillaahi Aaden — January 29, 2020\n“Haddaad Jamato geed adag Oo aad heyn wax kuu jar Jabin meyso gacantuye!”.\nBaahida iyo doonistu waa laba wax oo kala duwan. Inaad hawo, ammaan iyo biyo hesho waa wax aad u baahan tahay. Intaas ba wax jaangooya: waqtiga, lacagta, baahida iyo xaaladda. Kheyraad ka dunida yaal ma kafeynayo doonista bini’aadam ka, doonista iyo rabitaanka Ilma Xaawa na, bar-dhammaad ma laha, si haddaba, kheyraadka dunida yaal uu inooga filnaado, caqabado-nololeed oo hakinaya damaca bini’aadam ka waa la ga maarmaan.\nQofkasta wuxuu sameeya go’aan uu kala doorano waxkasta, kaas oo ku jaan go’an: baahidiisa, lacagta uu heysto, iyo waqtiga. Waqtigu wuxuu xaddidan yahay, wareegga dharraaruhu na waa 24 saacadood; suurogal ma aha in hal caano-maal – seexato 24 saacadood, 24 saacadood na shaqeyso. 24 saacadood waa in aad qeysbiso, badh na seexato, badh na shaqeysato, badh na aad hawlo kale ku bixiso. Sidaas oo ay tahay, dakhliga jeebkaaga ku jira isna, waa halbeeg cabbirayo, taagtaada dookha iyo doonistaada.\nTusaale ahaan, ruuxa doonayo inuu qoys dhiso, sidoo kalena, abuuro ganacsi u gaar ah, is-barbardhiga labadaas go’aan, kaddib wuxu go’aan ku gaadhey, inuu ganacsi abuuro uu ka wanaagsan yahay qoys yagleelistiisa, go’aan kaas uu gaadhey, waa fursadda uu ku doortey qiime — kaas oo loo yaqaan ‘ fursadda Dahabiga ah ama Jaaniska qushuuciga / Opportunity Cost’.\nMidka uu lumiyey ee ah inuu guurkaas uu ka doortey ganacsi, isna waxaa ka soo gaadhey Khasaare ku qotoma muddadii uu xidhiidka la jilayey inanta, muddaadaas oo iyana loo yaqaan ‘ Fursadda luntey / Sunk Cost’, taas oo aan soo laabaney, la na mid noqoneysaa ‘Caano qubtey qabasho ma leh/ There’s no sense crying over spilt milk.”\nTaajirnnimada dadka qaar gaadhaan, waa doorasha ay ku salleeyeen Fursadda qushuuciga ah ee markaas taagneyd, iyagoo ka fekerayey, si maan-saxninimo ku qotonta, qiimaha dahabiga ee waxaasi mustaqbalka dhali doonaan. Dadka noocan ahi, inta badan doorashada is-weydaarsan, ee aan midho dhalka qumman laheyn, ma tixgeliyaan. Laakin qofka Soomaaliga ah, waxkasta oo uu doonayo, wuu u baahan yahay, waa ta keentey innago kala dakhli ah, haddana isku si u nool, isku si wax u iibsado, isku..Isku..!!!\n“Waxkasta uma u baahnid, waxkasta na ma dooneysid, wixii aad u baahan tahay uun baad dooneysaa”. Heesaha Soomaaliga ah, mid kamid ah bey waxey odhaneysaa:\n“Ha ka deyrin abidkaa\nNoloshaad la deristahay\nHa u doodin mid kale\nOo ku dayasho mudan”.\nFalsafadda halkan ku jirtaa waa mid tibaaxeysa mawduuceenna guud ahaan, nolosha aad la deriska tahay, waxey muraayad u tahay waayahaaga dhabta ah, gaar ahaanna, midda aad u doodeyso, waa rabitaankaaga khiyaaliga ah ee la jaalka ah — damaca aan xadka laheyn ee innagu abuurin, kolkaad khiyaaliga run la mood ah gaadh is-tidhaahdo, ayaad gadaal ka xasuusani, heeskii kale ee Qaraamka ahaa ee odhaneyey:\n“Haddaad Jamato geed adag\nOo aad heyn wax kuu jar\nJabin meyso gacantuye!”.\nQof, dawlad, iyo shirkad ba, qorshayaasha maalin la ah ayey ku salleeyaan doorasho qorsheysan oo fursadda dahabiga tilmaameysaa. Kolkaad ku jirto doorasha ah ‘Laba daran mid doorana /Dillema’ jaaniska aad mid ahaan ku doorato, ayaa noqonaya ‘Fursadda Dahabiga’.\nTags: Baahida iyo Doonista!\nNext post Waa Maxay ‘Tariff?\nPrevious post Guurka iyo Dhaqaalaha


Minneapolis iyo Xafladii Jaaliyaadka W.America Ay Ku Taageerayeen Wax-Qabadka XDSHSI - Cakaara News\nMinneapolis iyo Xafladii Jaaliyaadka W.America Ay Ku Taageerayeen Wax-Qabadka XDSHSI\nMinneapolis ( cakaaranews )Axad 10kii Aprill 2016, Xaflad si heer sare ah loo soo agaasimay oo ay kasoo qaybgaleen qurbajoogta u dhalatay DDSI islamarkaana lagu taageerayay guulihii is dabajooga ahaa ee uu Xisbigu 8 dii Sano ee u danbeysey kasoohooyiyay Horumarka, Nabadgalyada iyo Maamulka suuban ayaa lagu qabtey Magaalada Minneapolis ee Cariga Mareykanka.\nXafladan oo aan ahayn midi ugu horaysay ee ay sameeyaan qurba joogta DDSI ayaa waxaa kasoo qaybgalay bulshada qaybaheeda kaladuwan ee kudhaqan gobolada kaladuwan ee wadanka maraykanka iyagoo taageerahoodana ku miijinayay boodhadh ay ku qoranyihiin hal-kudhagyo kuwaasoo ay kamid ahaayeen waan garab taaganahay waxqabadka XDSHSI islamarkaana sita Astaanta Xisbiga iyo waliba calanka dalka iyo ka deegaanka. Sidookale goobtaas xaflada lagu sameeyay ayaa waxaa laga soojeediyay khudbado ka hadlaya sooyaalkii taariikheed ee uu soo maray XDSHSI.\nHadaba xafldan taageeraha ah ayaa waxaa shabakada cakaaranews uga waramay Gudoomiyaha Ururka Horumarinta Soomaalida Itoobiya ee Jaaliyaadka Waqooyiga Ameerica mudane Ibraahim carab khuuriye oo sheegay inay ujeedada xafladani tahay in si buuxda looga warbixiyo waxqabadkii iyo guulihii uu soohiyay XDSHSI iyo waliba in ay muujiyaan taageeraha ay u hayaan xisbiga.\nDhinaca kale waxuu sheegay gudoomiyuhu in si qodo dheer looga hadlay horumarka balaadhan ee uu soo hooyiyay XDSHSI iyo waliba heerar kii kala duwanaa ee uu u soo maray Taabogalinta Isbedel-horumarineed oo Damaanad u Noqda Shacabka iyo maamul-suuban oo hanta Qaab-dhismeedyada Dawlada kana go'an tahay ka midho-dhalinta Qorshayaasha Kobaca Dhaqaale taasoo maanta Guud ahaanba laamaha Dawladu kusaleysanyihiin.\nSidookale waxuu tilmaamay masuulku in xaflada lagusoobandhigay muuqaalo muujinaya waxqabadkii Xukuumada DDSI ee uu majaraha u hayo XDSHSI madaxwaynahana uu u yahay mudane Abdi Mohamud Omar islamarkaana uu Deegaanka Gaarsiiyey Meel aan soo noqosho laheyn Oo isbadal baaxad weyn kusameyey Degaankii,iyo shacabkii kunoolaa oo aynu wada xasuusano sidii uu shaley ahaa iyo maanta Halka lamarayo.\nWuxuuna intaa kudaray in talaabbo kasta oo deegaanka kadhacda ay si wanaagsan uga warhayaan haday tahay Nabagalyada iyo Kaabayaasha Horumarinta Magaalooyinka iyo xoolo-dhaqatada oo meel aad u wanaagsan lagaadhsiiyay oo ah isbedel la taaban karo oo muuqda.\nSikastaba ha ahaatee wuxuu sheegay in jaaliyadu ay si wayn u soo dhaweeyeen Go'aankii geesinimada lahaa ee kalafadhigii ugu danbeeyay ee Golaha Baarlamaanku ku ansixiyeen 25 kii degmo, 2 dii maamul magaallo, iyo 2da gobol ee ay kusoo kordhiyeen Deegaanka somalida itoobiya midaasina ay keeni doonto horumar balaadhan oo si xawli ah ku dhaqaaqa.\nDhinaca kale waxay tilmeemeen anay salaan iyo mahadcelin kal iyo laab ah u diyaraan dhamaan xubnaha XDSHSI iyo sadexda laamaood ee dawalada Deegaanka Soomaalida ee kala ah laanta fulinta, laanta dajinta iyo waliba laanta garsoorka. Waxaa kale oo ay salaan kal iyo laab ah u soodireen dhamaan shacabwaynaha DDSI meelkasta oo uu ku suganyahay.\nUgudanbayna jaaliyada ayaa sheegtay in ay si buuxda u taageer-san yihiin una-garab-taagan yihiin waxqabadka muuqda ee XDSHSI. Waxayna xuseen in ay kaalintooda ka qaadanayaan dhisida iyo hirgalinta schoolada iyo dhismayaasha xarumaha caafimaadka ee degmooyinka cusub oo ah kuwo ay kubaxeyso lacag dhan 7 milyan oo bir oo u dhiganta 280,000 00 dollar degmo walba. Midaasina ay noqotey mid ay soo dhawaynayaan jaaliyadaha kunool wadamada reer Galbeedka oo ay jaaliyad walba guda-gashey abaabulka iyo sidii ay degmada ay kasoo jeedaan u soo gaarsiin lahaayeen qeybtooda kaga aadan.


HORDHACA: Manchester City v Swansea- Paul Clement oo Saddex Guul Xiriir ah Doonaya Xili SKY BULE isha Ku Heyso Afarta Sare | Laacibiin.net\nHome » Falanqeyn » HORDHACA: Manchester City v Swansea- Paul Clement oo Saddex Guul Xiriir ah Doonaya Xili SKY BULE isha Ku Heyso Afarta Sare\nHORDHACA: Manchester City v Swansea- Paul Clement oo Saddex Guul Xiriir ah Doonaya Xili SKY BULE isha Ku Heyso Afarta Sare\tSwansea ayaa isku dayi doonta in ay sameyso saddex guul oo isku xigta Premier League marka ay u safrayaan Manchester City, kulan la daawan doono saacadu marka ay tahay 4 : 30 PM.\ntababare Paul Clement ayaa saameyn degdeg ah ku yeeshay kooxdan, waxaana uu diirada saari doonaa guulo isku xiga oo Premier League ah markii ugu horeysay xilli ciyaareedkan.\nSi kastaba ha ahaatee, Swansea ayaa laga dhaliyay 52 gool xilli ciyaareedkan, taasoo kuu muujineysa in ay tahay mid kamid ah kooxaha ugu difaaca jilicsan Horyaalka Premier League.\nkaliya mid kamid ah 14 kulan ee ugu danbeyay ee horyaalka ayay shabaqa ilaashadeena waxaana ay tijaabo adag ku wajihi dooinaan kooxda Pep Guardiola oo 4-0 ku garaacday West Ham arbacadii lasoo dhaafay.\nManchester City ayaa garaacday Swansea lix kamid ah toddobadii kulan ee ugu dambeeyay Horyalka Premier League.\nMAXAA KA CUSUB LABADA KOOX?\nWilly Caballero ayaa kusoo bilaaban kara goolka kulanka Manchester City Premier League ay kula ciyaareyso Etihad Stadium kooxda Swansea.\nWayeelka Argentine ayaa laga doorbiday Claudio Bravo labadii kulan ee ugu danbeysay City markaasoo shabaqa uu ilaashaday.\nNinka ugu goolasha badan kooxda City Sergio Aguero ayaa laga yaabaa in line-upka kooxda uu ku soo laabto ka dib markii uu kursiga keydka kusoo bilowday kulankii City garaacday West Ham, laakiin waxaa wali dhaawac ku maqan Ilkay Gundogan.\nSwansea, macalinkeeda Clement ayaa magcaabi kara saf aan laheyn isbedel si uu u gaaro guushii seddexaad oo isku xigta.\nLeon Britton ayaa ku soo laabtay tababarka ka dib dhaawac kubka ah oo uu la maqnaa, waxaana la filayaa inuu ciyaaro kulankaan.\nManchester City ayaa laga badiyay kaliya ka mid ah 11 kulan ee Premier League ugu dambeeyay oo ay wajaheen Swansea City.\nSwansea ayaa laga badiyay shanbooqasho ee ugu dambeysay Premier League oo ay tageen Etihad Stadium, waxaana laga dhaliyay 12 gool.\nSwansea ayaan ku badinin garoonka Manchester City ee kulan horyaalka ah tan iyo bishii March 1951, waxaana laga wada badiyay 10 kulan oo ay booqdeen tan iyo markaas.\nAguero ayaa dhaliyay labo gool isagoo ku ciyaaraya Liberty Stadium kulankiisii ugu horeysay ee Premier League bishii August 2011, markaasoo keydka uu kaoso kacay.\nLink to this post:HORDHACA: Manchester City v Swansea- Paul Clement oo Saddex Guul Xiriir ah Doonaya Xili SKY BULE isha Ku Heyso Afarta Sare


Chrysanthemums ee dhulka u furan | February 2020\nUgu Weyn Ee Chrysanthemums ee dhulka u furan\nWaa maxay nooca bamam ah si ay u beertaan beerta, noocyo caan ah oo ubax ah ee dhul furan\nChrysanthemums waa ubaxyo qurux badan, laakiin beeralay badan oo bilawga ah ayaa lagu niyadjabay natiijada beerashada aan ku qanacsaneyn. Inta badan waxay isku eedeeyaan naftooda. Marka aad dooranaysid noocyo kala duwan oo bamam ah oo loogu talagalay beeritaankaaga, ugu horreyntii, waxaad barataa taariikhaha ubaxyada iyo astaamaha, ka dibna ubaxu ma abuuri doono wax dhibaato ah, waxayna ku farxi doonaan isha ilaa xilliga dayrta.\nGaabasho gaaban, oo hore u-bislaaday oo yaanyo badan oo tamaandho ah "Ob domes", sharaxaad iyo talooyin ku saabsan daryeelka\nTamaandho aan caadi aheyn "Golden Flames": sharaxaadda kala duwan, sifooyinka iyo astaamaha beerashada\nHibiscus-ga xashiishka ah: beeridda iyo ku-tallaalidda gacmahaaga\nDevil's Spine ama Pedilanthus - succulent gaar ah\nWaa maxay qolofta shimbiraha, yaa ah wakiilka cudurka iyo sida loo daweeyo?\nCasaan (caadi) waa geed oo leh timirta pyramidal ee foomka saxda ah. Goobta iyo laanta geedka ash buurta ah waxaa lagu daboolaa jilif jilicsan. Heerka dhirta waxaa la gaari karaa 15-16 mitir. Faahfaahinta ash buurtu waxay u qalantaa inay ka bilowdo aagga koritaanka. Waxay ka kooban tahay qaybta yurub ee CIS, iyo sidoo kale dhulalka Caucasus, Siberia, Bariga Fog, Amur, Kazakhstan iyo Kyrgyzstan. Read More\nHilibka hilibka ah: faa'iido iyo waxyeelo\nKallortro koritaanka ka soo abuur, talooyinka u bannaanka u ah\nhttps://lezgka.ru so.lezgka.ru © Chrysanthemums ee dhulka u furan 2020


Wararka Maanta: Arbaco, Oct 24, 2012-AMISOM oo sheegtay inay Kismaayo ku qabteen xoogag ka tirsan Al-shabaab oo ay ku jirtay haweeney Hoggaamiye ah\nAfhayeenka milateriga Kenya, Col. Cyrus Oguna ayaa sheegay in haweeneyda ay qabteen lagu magacaabo Maryan Ciise Maxamed ayna ka mid ahayd haweenka ka tirsan Al-shabaab ee hoggaamiyeyaasha ah, inkastoo aan la sheegin inay ahayd mid dagaallada hoggaamin jirtay iyo in kale.\n"Baaritaanno guri-guri ah oo Kismaayo laga sameeyo laga soo billaabo 21-kii bishan Oktoobar waxaa lagu qabtay 72 dagaalyahan oo Al-shabaab ka tirsan, waxaana sidoo kale la helay hubkooda," ayuu yiri Col. Oguna.\nMagaalada Kismaayo ayaa waxaa bisha horraanteedii si rasmi ah ula wareegay ciidamada Kenya ee qaybta ka ah howgalka AMISOM iyo ciidamada dowladda Soomaaliya oo ay wehliyaana xoogagga Raaskambooni.\nSaraakiisha dowladda iyo kuwa AMISOM waxay sheegeen in howgalladu ay sii socon doonaan inta guulo la taaban karo laga gaarayo howgallada looga horjeedo Al-shabaab ee ka socda Jubbooyinka.\n"Dadweynaha ku nool Kismaayo waxay ciidamada ka caawiyaan sidii ay howlahooda ugu guuleysan lahaayeen," ayuu yiri Col. Oguna oo sheegay in xaaladda ammaan ee Kismaayo ay tahay mid hadda la isku halleyn karo.\nSidoo kale, afhayeenka milateriga Kenya wauxu ka hadlay iskahorimaadyo dhexmaray ciidamada Kenya iyo kuwa Al-shabaab, isagoo sheegay in Isniintii lasoo dhaafay uu isku dhac ka dhacay meel ku dhow xuduudda Soomaaliya iyo Kenya.\n"Laba askarta Kenya ka tirsan ayaa weerarkaas ku dhaawacmay, waxaana lagu dilay saddex Al-shabaab ka tirsan, laba kalena waa lagu dhaawacay, sidoo kale waxaan ku furannay hub isugu jira qoryaha fudud iyo baasuukayaal," ayuu yiri Col. Oguna.\nMa jiro hadal kasoo baxay dhinaca Al-shabaab oo ku saabsan dagaalkaas ay Kenya sheegtay inay ku dishay xubnaha ka tirsan Al-shabaab, iyadoo dagaalkan uu qarxay markii Al-shabaab ay weerar gaadmo ah ku qaadday ciidammo Kenyan ah.


Ogaden News Agency (ONA) – Isu-Duwaha Jaaliyadaha Pacifica oo La Shiray Hawl-wadeenka Dhalinyarada OYSU faraca Pacifica\nIsu-Duwaha Jaaliyadaha Pacifica oo La Shiray Hawl-wadeenka Dhalinyarada OYSU faraca Pacifica\nPosted by ONA Admin\t/ December 3, 2014\nTariikhdu markay ahayd 2/12/14 waxaa khadka isgaarsiinta kulan muhiina ku wada yeeshay isuduwaha jaaliyaadka s ogaadeeniya ee Pacifica halgame Adan cabdiraxman (adan dakhare) iyo madaxa waaxda ururada bulshada ee S.Ogaadeeniya iyo xoghayaha guud ee ururka OYSU halgame Jamaal ugaas Xukun iyo halwadeenka dhalinyarada OYSU ee Pacifica.\nShirka waxaa lagu furay aayada quraanka kariimka ka dibna waxaa hadal mahad celin iyo bogaadina ka soo jeediyay isuduwaha jaaliyaadka Ogaadeeniya ee Pacifica isaga oo war bixin ka siiyay halka uu maraayo xaalka dadka iyo dalka Ogaadeeniya ee gumaysigu ragaadiyay. Intaa ka dib waxaa la guda galay ajandihii shirka oo war bixino laga dhagaystay hawlaha ururka ay masuulka ka yihiin waxaana masuuliyiintii halkaa ka hadlay ka mid ahaa halgame Yaxye sheekh Cabdi oo ah xiriiriyaha ururka OYSU Pacifica oo ka warbixiyay hawlaha ay qabteen dhalinyaradu iyo waxa u qorshaysan ee horyaala inay qabtaan. Warbixintaa ay soo gudbiyen dhalinyarada ayay aad ugu diirsadeen masuuliyiintii warbixta dhagaysanayay taasoo muujinaysa firfircoonaanta iyo dhiiranaanta ay dhalinyaradu muujiyeen, anagoo ogsoon inay yihiin dhalinyaradu mustaqbalkii barito hanan lahaa xornimada aan geediga u jirno.\nWaxaa isna hadal qiimo badan halkaa ka soo jeediyay xoghayaha guud ee OYSU halgame Jamaal oo ku dheeraaday ujeedada ururka loo aasaasay iyo waxa looga gollahaa in la mideeyo cududa dhaliyarada Ogaadeeniya ee ku baahsan caalamka iyo faaiidada ay dadkooda gumaysigu duleeyay u qabtaan iyagoo cod u ah shacabka Ogaadeeniya fagaare walba oo caalamkana la taagan inay u gudbiyaan qadiyada Ogaadeeniya iyagoo adeegsanaya luqadaha caalamka. Wuxuu Xoghayaha sheegay inay dhalinyarada u noqdeen garab iyo gaashaan halganka ay JWXO hagaaminayso ee lagu xoraynayo dalka Ogaadeeniya.\nWaxaa kaloo goobta hadal qiimi leh ka jeeday mudane Xikam oo ah khabiir mudo soo hogaaminiyay jaaliyada Victoria kana mida masuuliyiinta JWXO. Waxaa kaloo hadal u soo jeediyay madaxa waaxda ururada bulshada Ogaadeeniya halgame Ahmed Ayuub oo ka warbixiyay sida ay u halgalaan ururada bulshada Ogaadeeniya iyo kaalinta muhiimka ay kaga jiraan wacyi galinta bulshada.\nShirkan oo ahaa mid lagu dardargalinayo dhalinyarada ayaa waxa gabagabadii hadal dardaaran ka soo jeediyay isuduwaha Pacifica ee jaaliyadaha Ogaadeeniya mudane Aadan dakhare oo kula dardaarmay dhamaan halwadeenkii OYSU inay sii labanlaabaan hawlaha halganka una hiiliyaan dadkooda iyo dhulkooda uu gumaysiga hagaasiyay. Wuxuu yidhi; “Waa inaad ka faaiidaystaan xaaladan kala guurka iyadoo gumaysiga uu sii daciifayo qarkana u saaran yahay inuu kala dhaqaaqo halgankii shacabka S.Ogadenyana uu nasrigii Alle helay oo uu maalinba maalinta ka danbaysa kor u sii bulaalayo.”\nGuul iyo Gobanimo ayuu ku soo afjarmay shirka.


Ayaa go'aaminaya magaca duufaannada? | Saadaasha Shabakadda\nka harikeyn Waa astaamaha saadaasha hawada, oo loo arko dayax gacmeedka, loona arko inay yihiin nidaamyo si habeysan loo abaabulay, oo xitaa leh qurux keli ah. Si kastaba ha noqotee, waxay badanaa u geystaan waxyeelo weyn oo maadi ah waxayna qaadi karaan nolosha boqolaal qof, sida Hurricane Matthew ay ku sameysay Haiti.\nLaakiin yaa go'aamiya magaca duufaannada? IYO, Maxay magac ugu leeyihiin?\nLiiska magacyada duufaannada kulaylaha ee ka sameysmaya Badweynta Atlantik waxaa la abuuray 1953 Xarunta Qaranka Duufaanta Qaranka ee Mareykanka (NHC). Xilligan, liiskan waxaa loo adeegsadaa halbeeg loogu talagalay liiska gobollada kale ee adduunka, waxaana cusbooneysiiyay Ururka Saadaasha Hawada Adduunka (WMO), oo ah hay'ad ka socota Qaramada Midoobay oo fadhigeedu yahay Geneva (Switzerland).\nMagacyada duufaannada waxaa loo kala qaadaa sida xarfaha isugu xiga, marka laga reebo xarfaha Q, U, X, Y, iyo Z, iyo magacyada lab iyo dhaddig oo is beddelaya. Magacyadu way ka duwan yihiin gobol kasta, sidaa darteed digniinta si fiican ayaa loo bixin karaa mana jiro wax wareer ah.\nIn kastoo ay u muuqan karto mid kale, magacyada waxaa loo adeegsadaa, kuma koobna oo keliya Ingiriisiga, laakiin sidoo kale Isbaanish iyo Faransiis. Dheeraad ah, dib loo warshadeeyo lixdii sanoba mar, laakiin waxaa jira qaar joojiya adeegsiga haddii duufaanta laga hadlayo ay waxyeello geysatay, sida ku dhacday Katrina, oo ay ku dhinteen 2000 oo qof New Orleans (USA) 2005, tusaale ahaan.\nXiisad ahaan, waa in sidaas la dhaho khubarada saadaasha hawada ayaa inta badan isticmaalay magacyo dumar intii lagu jiray Dagaalkii Labaad ee Adduunka: magacyada hooyooyinkood, xaasaskooda ama kuwa jecel, ayaa sharaxay Koji Kuroiwa, oo ah madaxa barnaamijka WMO tropical cyclone. Laga bilaabo 1970-yadii, magacyada ragga ayaa sidoo kale lagu daray si looga fogaado isu dheelitir la'aanta jinsiga.\nSi kastaba ha noqotee, duufaannada dumarka waxay dilaan dad ka badan kuwa leh magacyada ragga, sida laga soo xigtay a waxbarashada oo ka socda Jaamacadda Illinois (USA). Sababta ayaa ah in kuwii hore badiyaa aan si dhab ah loo qaadin, sidaa darteed tallaabooyinka diyaarinta ee lagama maarmaanka ah looma qaadin si loola macaamilo. Sababtaas awgeed, Xarunta Duufaanta Qaranka waxay ku nuuxnuuxsatay, iyadoo aan loo eegin magaca duufaan, waa in diirada lasaaraa halista midwalba.\nWadada buuxda ee maqaalka: Saadaasha Shabakadda » Dhacdooyinka saadaasha hawada » Duufaannada » Ayaa go'aaminaya magaca duufaannada?\nMiyaynu jileynaa ama aan sugeynaa isbedelka cimilada?


Maxaa kasoo baxay kulankii Midowga Musharaxiinta iyo Beesha Caalamka? - Caasimada Online\nHome Warar Maxaa kasoo baxay kulankii Midowga Musharaxiinta iyo Beesha Caalamka?\nMaxaa kasoo baxay kulankii Midowga Musharaxiinta iyo Beesha Caalamka?\nMuqdisho (Caasimada Online) – Madaxweynihii hore ee Soomaaliya, ahna guddoomiyaha golaha midowga musharaxiinta Sheekh Shariif Sheekh Axmed, ayaa caawa kulan gaar ah la qaatay xubnaha beesha caalamka.\nKulankaas ayaa ku qabsoomay qadka Internet-ka, waxaana diiradda lagu saaray khilaafka ka taagan doorashooyinka dalka, kaas oo haatan beesha caalamku ay xal u raadineyso.\nSheekh Shariif oo kulankaas ku metelayey golaha uu hoggaamiyo ee midowga musharaxiinta ayaa xubnaha beesha caalamka kala hadlay marxaladihii ugu dambeeyey ee siyaasadda iyo arrimaha doorashooyinka dalka, isagoo u gudbiyey mowqifkooda ku aadan khalaafka jira iyo qabsoomidda doorashada.\nKulankaan waxuu ku soo aaday iyadoo maanta xubno ka socday beesha caalamka ay qadka internet-ka kula xariireen Madaxweynaha Jubaland Axmed Maxamed Islaam (Axmed Madoobe) iyagoo kala hadlay khilaafka doorashada.\nXubnihii maanta la shiray Axmed Madoobe ayaa carrabka ku adkeeyeen muhiimada wada-hadalku u leeyahay xasiloonida dalka iyo wax wada qabsiga dhinacyada siyaasadda Soomaaliya.\nMaamullada Jubbaland iyo Puntland iyo inta badan musharixiinta u taagan xilka madaxweynaha Soomaaliya ayaa ka hor yimid qaabka ay dowladda dhexe u hir-gelineyso doorashada, waxayna aad u diidanyihiin guddiyada loo magacaabay doorashada oo ay sheegeen inay ku jiraan xubno ka tirsan shaqaalaha rayidka iyo hey’adda NISA.\nBeesha Caalamka ayaa haatan ku dadaaleysa in mar kale la isukeeno dhinacyada iska leh go’aanka doorashada ee dowladda federaalka iyo dowlad goboleedyada, si looga heshiiyo khilaafka jira, isla markaana durba la guda galo hir-gelinta doorashooyinka, maadaama maalmo koobay ay ka hareen mudo xileedka madaxweynaha.